c: text/html

text:
Amekae Pontio Pilato Nye?
Amekae Pontio Pilato Nye?
“PILATO fewuɖula si kea ɖi la nye ŋutinyameme aɖe si ŋu nya hena ame fe susu. Ame aɖewo be ame kɔkɔe ye, bubuwo ya be eyae nye alesi woate ŋu akpɔ ŋusẽ ɖe amegbetɔ dzi bɔbɔe la fe kpɔɖeŋu gãtɔ kekeake, be enye dunyahela siwo lɔ̃na faa be yewoatsɔ ame ɖeka asa vɔe be tomefafa nanɔ anyi fe kpɔɖeŋu ŋutɔŋutɔ aɖe.”—Pontius Pilate, si Ann Wroe ŋlɔ.
Èɖalɔ̃ ɖe nukpɔsusu ma dometɔ aɖe dzi alo mèlɔ̃ ɖe edzi o, Pontio Pilato wɔ ŋkɔ na eɖokui le alesi wòwɔ nu ɖe Yesu Kristo ŋui ta. Amekae Pilato nye? Nukae wonya tso eŋu? Ðofe si nɔ esi nyanya nyuie akpe ɖe mía ŋu míase nu vevitɔ kekeake siwo dzɔ le anyigba dzi kpɔ la gɔme nyuie wu.
Efe Ðofe, Dɔwo, Kple Ŋusẽkpɔfe
Roma Fiagã Tiberio ɖo Pilato mɔmefia le Yudea nutome le fe 26 M.Ŋ. me. Amegã siawo nɔ hatsotso aɖe si fe ɖofe mekɔkɔ de dunyahemegã ameŋkuta siwo nɔ sewɔhaa me la tɔ nu o me. Anɔ eme be Pilato nye asrafo siwo kpɔa dumeviwo ta tso amegãwo si me, alo aʋafia fe kpeɖeŋutɔ gbã; emegbe ɖofe bubuwo va su esi le asrafodɔ mɔzɔzɔ vovovowo me, eye wova ɖoe mɔmefia hafi wòxɔ fe 30.
Asrafowu si Pilato anya donae nye awu si wotsɔ lãgbalẽ wɔe si sea klo nu kple gakɔtakpoxɔnu. Awu si wòdona le hadomee nye avɔ aɖe si woxatsana ɖe awu ŋu si fe tome le dzẽ. Ða legbee manya nɔ ta nɛ o, eye meɖoa ge hã o. Togbɔ be ame aɖewo susui be Spaintɔe wònye hã, efe ŋkɔa fia be ate ŋu atso anyiehe Italy megãwo fe to aɖe si me tɔwo woyɔna be Pontii me.
Zi geɖe la, woɖoa amegã siwo fe ɖofe le abe Pilato tɔ ene la ɖe nuto siwo meʋu ŋku o me. Romatɔwo bua Yudea be enye nuto siawo dometɔ ɖeka. Tsɔ kpe ɖe egbɔ kpɔkpɔ be nuwo zɔ ɖe ɖoɖo nu le nutoa me ŋu la, Pilato kpɔa adzɔ siwo nudzralawo xena kple esiwo wokana na ame tsitsi ɖesiaɖe wòxena la xɔxɔ dzi. Yudatɔwo fe ʋɔnudrɔ̃fewo kpɔa gbesiagbe nyadɔdrɔ̃wo gbɔ, gake edze fã be wotsɔa nya siwo bia kufiatsotso ya yina na mɔmefia, elabena eyae nye ʋɔnudrɔ̃la gãtɔ.
Pilato kple srɔ̃a nɔ melidzefedu si nye Kaisarea me, eye agbalẽfialawo, hadɔwɔlawo, kple dɔtsɔla aɖewo nɔ esi. Pilato nye asrafo afɔzɔlawo fe fufofo atɔ̃ siwo dometɔ ɖesiaɖe me ame 500 vaseɖe 1,000 nɔ, kpakple sɔdzisrafoha aɖe si me ame 500 anya nɔ, fe aʋafia. Zi geɖe la, efe asrafowo wua sedzidalawo. Le ŋutifafaɣiwo la, wosea nya aɖe ya teti le ame nu hafi wunɛ, gake le ʋunyaʋunya ɣeyiɣiwo me ya, wowua aglãdzela geɖe enumake. Le kpɔɖeŋu me, Romatɔwo wu kluvi 6,000 tsɔ tsi aglãdzedze si Spartacus he vɛ nu. Ne kuxi aɖe do mo ɖa le Yudea la, mɔmefia la ate ŋu abia kpekpeɖeŋu tso mɔmefiagã si le Siria, si nɔa ŋgɔ na asrafoha siwo dometɔ ɖesiaɖe me asrafo afɔzɔla 3,000 vaseɖe 6,000 nɔna, la gbɔ. Gake le Pilato fe mɔmefia ɖuɖu fe ɣeyiɣi akpa gãtɔ me la, mɔmefiagã menɔ anyi o, eye wòhiã be Pilato ŋutɔ nakpɔ nyawo gbɔ kaba.
Zi geɖe la, mɔmefiawo ɖoa nyatakakawo ɖe fiagãa. Ehiã be woaka nya ta tso nusianu si me womede bubu fiagã la ŋu o le alo nusianu si nye ŋɔdzi na Roma dziɖuɖua ŋu na fiagã la, eye enana mɔfiamewo le alesi woakpɔ wo gbɔe ŋu. Mɔmefiaa atsi dzi be yeagblɔ alesi nudzɔdzɔawo va yii ŋu nya na fiagã la kaba hafi nutoa me tɔwo nava tsɔ nyaa yi nɛ. Tɔtɔ siwo nɔ Yudea na Pilato tsi dzi ɖe nya siawo ŋu vevie.
Le Nyanyuiawo me nuŋlɔɖiawo megbe la, ŋutinyaŋlɔla Flavius Josephus kple Philo ye gana nyatakaka tso Pilato ŋu koŋ. Romatɔ ŋutinyaŋlɔla Tacitus hã gblɔ be Pilato na wowu Christus, amesi gbɔ Kristotɔwo kpɔ wofe ŋkɔa tsoe.
Ena Yudatɔwo Ðo Adã
Josephus gblɔ be esi Roma mɔmefiawo nyae be Yudatɔwo melɔ̃a nɔnɔmetatawo zazã o ta la, wokpɔa egbɔ be wometsɔa avɔ siwo dzi fiagã la fe nɔnɔmetata le la yia Yerusalem o. Esi Pilato ya metsɔ ɖeke le nya sia me o ta la, Yudatɔ aɖewo do dziku hetsɔ nya la yi egbɔ le Kaisarea. Ŋkeke atɔ̃ sɔŋ va yi, Pilato mewɔ naneke le nyaa ŋu o. Le ŋkeke adeagbe la, eɖe gbe na efe asrafowo be woafo xlã tsitretsiɖeŋulaawo ahado ŋɔdzi na wo be yewoawu wo ne womekaka o. Esi Yudatɔwo gblɔ be anyo na yewo be yewoaku wu be yewoakpɔe woada yewofe Sea dzi ta la, Pilato na ta heɖe gbe be woaɖe nɔnɔmetataawo ɖa.
Pilato te ŋu zãna efe ŋusẽ tsɔ wɔa nui. Le nudzɔdzɔ aɖe si ŋu nya Josephus gblɔ me la, amegã sia dze tsimɔ aɖe ɖeɖe gɔme be yeatsɔ ahe tsi ava Yerusalem, eye wòzã gbedoxɔa me ga tsɔ kpɔ dɔ sia dzi. Menye ɖee Pilato xɔ ga la akpasesẽtɔe o, elabena enyae be gbedoxɔa me nuwo tsɔtsɔ akpasesẽtɔe nye bubumademade nu kɔkɔewo ŋu, eye be ate ŋu ana Yudatɔwo nabia tso Tiberio si be wòaxɔ dɔ le ye si. Eyata ewɔ abe Pilato wɔ nu aduadu kple gbedoxɔa dzikpɔlawo ene. Woate ŋu azã ga si woɖe adzɔgbe tsɔ na, si woyɔna be “korban” [nunana na Mawu] la atsɔ awɔ dɔ siwo aɖe vi na dua. Gake Yudatɔ akpe geɖe fo fu be yewoaɖee fia be yewomeda asi ɖe edzi o.
Pilato na asrafowo ɖo ameha la dome gake ede se na wo be woagazã yi o, ke boŋ be woatsɔ kpo afo tsitretsiɖeŋulaawo. Edze fã be edi be yeana nuvlowɔhaa nakaka evɔ ame aɖeke nagaku o. Ewɔ abe efe ɖoɖoa dze edzi ene, togbɔ be ame aɖewo ku hã. Ðewohĩ nudzɔdzɔ ma ŋu nya gblɔmee ame aɖewo nɔ na Yesu, be Pilato tsaka Galileatɔ aɖewo fe ʋu kple wofe numemewo.—Luka 13:1.
“Nukae Nye Nyatefe?”
Nusi na ame geɖe nya nu tso Pilato ŋue nye nya siwo wòbia le nutsotso siwo Yudatɔwo fe nunɔlagãwo kple amegãwo tsɔ ɖe Yesu ŋu be ele eɖokui yɔm be Fia ŋu. Esi Pilato se nu tso dɔ si le Yesu si be wòaɖi ɖase na nyatefe la ŋu vɔ la, ekpɔe be gamenɔla sia menye ŋɔdzi aɖeke na Roma-dukɔa o. Ebia be: “Nukae nye nyatefe?” eye ɖewohĩ esi wòsusu be nusi nyatefe nye gɔmesese sesẽ ale gbegbe be mehiã be woabu eŋu o tae wòbia nyaa ɖo. Nya ta kae wòfo? “Nyemekpɔ vɔ̃ aɖeke le amesia ŋu o.”—Yohanes 18:37, 38; Luka 23:4.
Afima koe wòle be Yesu fe ʋɔnudɔdrɔ̃a nawu enu ɖo hafi, gake Yudatɔwo nɔ gbe tem ɖe edzi be enɔ tame trɔm na dukɔa. Ŋuʋaʋã tae nunɔlagãwo de Yesu asi ɖo, eye Pilato nyae nyuie. Enyae hã be asiɖeɖe le Yesu ŋu ahe tɔtɔ vɛ, evɔ medi be nu ma tɔgbe aɖeke nadzɔ o. Tɔtɔ gbogbo aɖewo va xoxo, elabena Baraba kple ame bubuwo le game le aglãdzedze kple amewuwu ta. (Marko 15:7, 10; Luka 23:2) Gawu la, nyaʋiʋli siwo yi edzi le Pilato kple Yudatɔwo dome va yi la na ŋkɔ nyui megavanɔ eŋu le Tiberio gbɔ o, evɔ wonya Tiberio nyuie be mewɔa nu kple mɔmefia siwo mele wofe dɔ wɔm nyuie o la dɔmenyotɔe kura o. Gake wɔwɔ ɖe nusi dim Yudatɔwo le dzi aɖee fia be wokpɔ ŋusẽ ɖe eyama dzi. Eyata kuxi sesẽ aɖe dze ŋgɔ Pilato.
Esi Pilato se afisi Yesu tso la, edze agbagba be yeatrɔ nyaa ɖo ɖe Herodes Antipa, si nye dziɖula le Galilea. Esi esia hã mete ŋu dze edzi o la, Pilato dze agbagba be yeana amesiwo fo fu ɖe efe fiasãa fe xɔxɔnu la be woabia be woaɖe asi le Yesu ŋu, le kɔnu si li be woaɖe asi le gamenɔla ɖeka ŋu le Ŋutitotoŋkekenyui dzi la nu. Amehaa do ɣli sesĩe be woaɖe asi le Baraba ŋu.—Luka 23:5-19.
Ðewohĩ Pilato di be yeawɔ nusi le dzɔdzɔe, gake edi hã be yeakpɔ ye ɖokui ta ahadze ameha la ŋu. Mlɔeba, ena efe dɔ nɔ vevie nɛ wu nya si efe dzitsinya gblɔ nɛ kple ʋɔnu dzɔdzɔe dɔdrɔ̃. Ena woku tsi vɛ nɛ, eye wòklɔ asi hegblɔ be yefe asi mele amesi yele fɔ bu gee la fe kua me o. * Togbɔ be Pilato nyae be Yesu meɖi fɔ o hã, ena wofoe kple atam eye wòɖe mɔ asrafowo ɖu fewu le eŋu, foe, hetu ta ɖe eŋu.—Mateo 27:24-31.
Pilato dze agbagba zi mamlɛtɔ be yeaɖe asi le Yesu ŋu, gake amehaa do ɣli be ne eɖe asi le eŋu la, ekema menye Kaisaro xɔlɔ̃ o. (Yohanes 19:12) Esi Pilato se nya ma ko la, ena ta. Agbalẽnyala aɖe gblɔ tso Pilato fe nyametsotsoa ŋu be: “Nyaa gbɔ kpɔkpɔ mesesẽ o: miwu ŋutsua. Yudatɔ aɖe si meɖi ame ŋkuta aɖeke o koe aku; bometsitsie wòanye be zitɔtɔ nava le eyama ta.”
Nukae Va Dzɔ Ðe Pilato Dzi?
Masɔmasɔ bubu ŋue Pilato ŋuti nuŋlɔɖi mamlɛtɔa hã ku ɖo. Josephus gblɔ be Samariatɔ gbogbo aɖewo lé lãnuwo ɖe asi va fo fu ɖe Gerizim-toa dzi henɔ mɔ kpɔm be yewoaku kesinɔnu gbogbo siwo wobe Mose ɖi ɖe afima. Pilato va do, eye wòna efe asrafowo wu amehaa me tɔ aɖewo. Samariatɔwo tsɔ nyaa yi na Lucius Vitellius, si nye Siria mɔmefiagã si gɔme Pilato le. Womegblɔe ne ɖe Vitellius susui be Pilato wɔ nu wògbɔ eme o. Susu ka ke tae o, egblɔ na Pilato be wòayi Roma ava ɖe efe nuwɔnaa nu le fiagãa gbɔ. Gake hafi wòava ɖo la, Tiberio ku.
Magazine aɖe gblɔ be: “Ŋutinyaŋlɔla aɖeke megagblɔ nya aɖeke tso Pilato ŋu le esia megbe o, xotutuwo koe bɔ le eŋu.” Gake ame geɖe dze agbagba be yewoana nyatakaka siwo womegblɔ tso eŋu o la. Wogblɔna be Pilato va zu Kristotɔ. Etiopia “Kristotɔwo” wɔe wònye “ame kɔkɔe.” Eusebius, si nye agbalẽŋlɔla nɔ anyi le fe alafa etɔ̃lia fe nuwuwu kple alafa enelia fe gɔmedzedze, ye nye ame gbãtɔ si gblɔ be Pilato wu eɖokui abe Yuda Iskariot ke ene, hafi ame bubu geɖe hã va gblɔe. Ke hã, ɖeko amesiame susu nusi tututu va dzɔ ɖe Pilato dzi la gblɔ.
Pilato anye totrila, amesi metsɔa nuwo vevii o, kple ŋlɔmitɔ. Ke hã, enɔ zi dzi fe ewo, evɔ amegã siwo nɔ Yudea dometɔ akpa gãtɔ meɖu dzi wòde nenema o. Eyata Romatɔwo bua Pilato be ewɔ efe dɔ nyuie. Wogblɔna be enye vɔvɔ̃nɔtɔ si na wowɔ fu Yesu hewui tsɔ kpɔ eɖokui ta ŋukpetɔe. Ame bubuwo gblɔna be dɔ si koŋ wode Pilato sie nye be wòado ŋutifafa kple Roma-dukɔa fe nuwo ɖe ŋgɔ, ke menye be wòade ʋɔnu dzɔdzɔe dɔdrɔ̃ dzi o.
Vovototo gã aɖe le Pilato fe ɣeyiɣia kple mía tɔ dome. Ke hã, ʋɔnudrɔ̃la aɖeke mate ŋu abu fɔ amesi wòsusu be le sea nu la, meɖi fɔ o la o. Ne menye nyae Pontio Pilato drɔ̃ na Yesu o la, anye ne ɖeko eya hã fe ŋkɔ anɔ ŋutinyagbalẽwo me le afi aɖe ko.
[Etenuŋɔŋlɔ]
^ mm. 19 Yudatɔwoe klɔa asi tsɔ ɖenɛ fiana be yewo ŋu kɔ tso ʋufɔɖiɖi me, ke menye Romatɔwoe wɔnɛ o.—Mose V, 21:6, 7.
[Nɔnɔmetata si le axa 11]
Wokpɔ nuŋɔŋlɔ sia le Kaisarea, eye egblɔ be Pontio Pilato nye amegã le Yudea

robotstxt: allowed

filter: keep


text: 12 Ɣeyiɣi mawo me la, fia Herodes de asi ŋutasesẽ le hame la me tɔ aɖewo ŋu me.+2 Ewu Yakobo si nye Yohanes nɔvi+ kple yi.+3 Esi wòkpɔ be esia dzɔ dzi na Yudatɔwo ta la, elé Petro hã. (Nu sia dzɔ le Amɔwɔ Maʋamaʋã Bolo Ŋkekenyui la ɖuɣi.)+4 Esi efe asi su edzi la, edee gaxɔ me,+ eye wòtsɔe de asi na asrafoha ene siwo dometɔ ɖe sia ɖe me asrafo ene le la be woanɔ wo nɔewo ɖɔlim eye woadzɔ eŋu, elabena eɖoe be yeakplɔe ava* dukɔa ŋkume le Ŋutitotoŋkekenyui la megbe.5 Eya ta wonɔ Petro ŋu dzɔm le gaxɔa me, ke hame la nɔ gbe dom ɖa vevie na Mawu ɖe eta.+6 Ke le zã si do ŋgɔ na gbe si gbe Herodes akplɔe ava dutofo me la, Petro nɔ alɔ̃ dɔm hele babla le kɔsɔkɔsɔ eve me le asrafo eve dome, eye dzɔla siwo le ʋɔtrua nu la le gaxɔa ŋu dzɔm.7 Kasia, Yehowa* fe dɔla va tsi tsitre ɖe afi ma,+ eye kekeli aɖe klẽ ɖe gaxɔa me. Eye wòfo Petro fe axadame eye wònyɔe hegblɔ be: “Fɔ kaba!” Ale kɔsɔkɔsɔawo ge le asi ŋu nɛ.+8 Mawudɔla la gblɔ nɛ be: “Dzra ɖo,* eye nàdo wò afɔkpawo.” Ewɔe nenema. Mlɔeba egblɔ nɛ be: “Do wò awudziwui la nàdze yonyeme.”9 Eye wòdo go hedze eyome, ke menya be nu ŋutɔŋutɔe nu si le dzɔdzɔm to mawudɔlaa dzi la nye o. Le nyatefe me la, esusu be ŋutega kpɔmee yele.10 Esi woto dzɔla gbãtɔwo kple eveliawo ŋu la, wova ɖo gagbo, si nu wotona yia dua me la nu, eye agboa ŋutɔ ʋu na wo le eɖokui si. Esi wodo go la, wozɔ ɖo mɔdodo aɖe dzi, eye enumake mawudɔla la dzo le egbɔ.11 Esi Petro nyɔ le eɖokui me la, egblɔ be: “Azɔ menyae vavã be Yehowa* dɔ efe dɔla ɖa wòva ɖem tso Herodes si me, kple nu siwo katã Yudatɔwo le mɔ kpɔm na la me.”+12 Esi wòkpɔe alea la, eyi Yohanes si wogayɔna be Marko+ la dada Maria fe me, afi si ame geɖewo fo fu ɖo le gbe dom ɖa le.13 Esi wòfo agboa la, dɔlanyɔnuvi aɖe si ŋkɔe nye Roda la do va be yeakpɔ ɖa be ame kae hã.14 Esi wòse Petro fe gbe la, dzi dzɔe ale gbegbe be meʋu agboa o, ke boŋ efu du yi afea me ɖagblɔ na wo be Petro le tsitre ɖe agboa nu.15 Wogblɔ nɛ be: “Aɖaʋa dzem nèle.” Ke eka ɖe edzi na wo be nyatefee. Ale wogblɔ be: “Efe mawudɔlae.”16 Ke Petro kpɔtɔ le afi ma le agboa fom. Esi woʋu agboa la, wokpɔe, eye gbɔgblɔ bu ɖe wo.17 Ke ewɔ asi na wo be woazi ɖoɖoe, eye wògblɔ ale si Yehowa* ɖee tso gaxɔa me la na wo tsitotsito, eye wògblɔ be: “Mika nya siawo ta na Yakobo+ kple nɔviawo.” Eye wòdzo le afi ma yi tefe bubu.18 Esi ŋu ke la, asrafoawo tɔtɔ ale gbegbe le nu si anya dzɔ ɖe Petro dzi la ŋuti.19 Herodes na wodii nyuie, eye esi mekpɔe o la, ebia gbe asrafoawo tsitotsito, eye wòɖe gbe be woakplɔ wo ayi aɖahe to na wo;+ ale wòdzo le Yudea yi Kaisarea henɔ afi ma vie.20 Ke dɔme le evem vevie ɖe Tirotɔwo kple Sidontɔwo ŋu. Eya ta wova egbɔ kple nu sɔsɔe, eye esi wokpɔ fia fe afedzikpɔla Blasto wòlɔ̃ ɖe edzi na wo vɔ la, wobiae be yewoawɔ ŋutifafa kple fia la, elabena fia la fe anyigba dzie wofe dukɔa kpɔa nuɖuɖu tsona.21 Ke le ŋkeke ɖoɖi aɖe dzi la, Herodes do fiawu, eye wòbɔbɔ nɔ ʋɔnudrɔ̃zikpui la dzi hede asi nufofo me na wo.22 Eye ame siwo kpe ta la nɔ ɣli dom be: “Mawu fe gbee, menye amegbetɔ tɔe o!”23 Enumake Yehowa* fe dɔla foe, elabena metsɔ ŋutikɔkɔe na Mawu o, eye ŋɔwo ɖui wòku.24 Ke Yehowa* fe nya kaka ɖe edzi de tefetefewo.+25 Esi Barnaba+ kple Saul wu kpekpeɖeŋunadɔ la nu le Yerusalem+ la, wotrɔ gbɔ, eye wokplɔ Yohanes+ si wogayɔna be Marko la ɖe asi.


text: 28 Ale Isak yɔ Yakob vɛ eye wòyrae hegblɔ nɛ be: “Mègaɖe Kanaan-nyɔnu o.+2 Yi Padan-Aram le dawò fofo Betuel fe me, ne nàɖe nyruiwò Laban+ fe vinyɔnuwo dometɔ ɖeka.3 Mawu Ŋusẽkatãtɔ la nayra wò, wòana nàdzi ɖe edzi ahasɔ gbɔ ɖe edzi, eye àva zu dukɔ gã aɖe.+4 Nena Abraham fe yayra nava wò+ kple wò dzidzimeviwo dzi, ne nàxɔ anyigba si Mawu tsɔ na Abraham, si dzi nènye amedzro le la, wòazu tɔwò.”+5 Ale Isak do mɔ Yakob, eye wòdze mɔ yina ɖe Aramtɔ Betuel+ fe vi Laban gbɔ le Padan-Aram. Laban nye Yakob kple Esau dada Rebeka nɔvi.+6 Esau kpɔ be Isak yra Yakob, eye wòɖoe ɖe Padan-Aram be wòaɖe srɔ̃ le afi ma, eye esi wònɔ eyram la, ede se nɛ be, “Mègaɖe Kanaan-nyɔnu o,”+7 eye Yakob ɖo to fofoa kple dadaa, eye wòdze Padan-Aram mɔ.+8 Esau va kpɔe dze sii be Kanaan-nyɔnuwo fe nu medze ye fofo Isak ŋu o.+9 Eya ta Esau yi Ismael gbɔ, eye wòɖe Mahalat, si nye Abraham vi Ismael fe vinyɔnu, si nye Nebayot nɔvinyɔnu, kpe ɖe srɔ̃a bubuawo ŋu.+10 Ke Yakob dze mɔ tso Beer-Seba ɖo ta Haran.+11 Le ɣeyiɣi aɖe megbe la, eva ɖo tefe aɖe, eye wòɖoe be yeatsi afi ma adɔ, elabena ɣe ɖo to xoxo. Ale wòtsɔ kpe aɖe le afi ma ziɔ tae, eye wòmlɔ anyi ɖe afi ma.+12 Eku drɔ̃e, eye kpɔ ɖa, woda atrakpui* aɖe ɖe anyigba, si fe tame ɖatɔ dzifo; eye Mawu fe dɔlawo le eliam le dzi yim gale ɖiɖim.+13 Eye kpɔ ɖa, Yehowa ye nye ema le etame, eye wògblɔ be:“Nyee nye Yehowa, fofowò Abraham fe Mawu kple Isak fe Mawu.+ Matsɔ anyigba si dzi nèmlɔ anyi ɖo la ana wò kple wò dzidzimeviwo.+14 Wò dzidzimeviwo asɔ gbɔ abe kekuiwo ene,+ eye àkeke ta ɖo ɖe ɣetoɖofe, ɣedzefe, dziehe kple anyiehe gome, eye woayra anyigbadzifomewo katã to wò kple wò dzidzimeviwo dzi.+15 Meli kpli wò, makpɔ tawò le afi sia afi si nàyi, eye mana nàgatrɔ ava anyigba sia dzi.+ Nyemagblẽ wò ɖi o, va se ɖe esime mewɔ ŋugbe si medo na wò la dzi.”+16 Eye Yakob nyɔ tso alɔ̃ me gblɔ be: “Nyatefee, Yehowa le afi sia, gake nyemenya o.”17 Eye vɔvɔ̃ ɖoe wògblɔ be: “Tefe dziŋɔ ka gbegbee nye esi! Mawu fe afe kokokoe nye esia,+ eye dzifowo fe agboe nye esia.”+18 Eya ta esi Yakob fɔ ŋdi kanya la, etsɔ kpe si wòziɔ le afi ma la ɖi ŋkuɖodzikpee, eye wòkɔ ami ɖe edzi.+19 Eye wòna ŋkɔ tefe ma be Betel,* gake Luz+ ye woyɔna na dua tsã.20 Eye Yakob ɖe adzɔgbe be: “Ne Mawu anɔ kplim, eye wòakpɔ tanye le nye mɔzɔzɔa me, eye wòana abolom maɖu kple awum mado,21 eye magatrɔ ava fofonye fe me le ŋutifafa me la, ekema Yehowa ɖee fiam vavã be yenye nye Mawu.22 Eye kpe sia si metsɔ ɖi ŋkuɖodzikpee la azu Mawu fe afe,+ eye matsɔ nu sia nu si nànam la fe ewolia ana wò godoo.”


text:
Silesiagbe
Silesiagbe enye gbe si wogblɔna le Silesia nutome le Poland dukɔa me. Wogblɔna Silesiagbe le Czech dukɔ kple Dzama dukɔwo me. Le fe 2011 me la, ame 509 000[1] ɖe fia be Silesiagbe nye yewofe degbe gake ameaɖewo xɔe se bena Silesiagbe dolawo de 1,250,000.
Silesiagbe te ɖe Polandgbe ŋu eyata amesiwo srɔ̃na nu le gbewo ŋu buna bena Silesiagbe enye Polandgbe fafia wodometɔwo ɖeka.
Ŋɔŋlɔdzesi[trɔ asi le eŋu | trɔ asi le etsofe ŋu]
Silesia ŋɔŋlɔdzesi aɖeke meli o. Woŋlɔnae kple Polandgbe ŋɔŋlɔdzesiwo. Le fe 2010 me la, wo ŋlɔ Silesia ŋɔŋlɔdzesi yeye. Wotsɔe tso Silesiagbe ŋɔŋlɔdzesi me. Wozana ŋɔŋlɔdzesi yeyeawo le 'Internet' dzi kpakple Silesia Wikipedia la dzi.
Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- ↑ Narodowy Spis Powszechny Ludności i Mieszkań 2011. Raport z wyników - Central Statistical Office of Poland


text:
Anye be keshentirso
Matthew 19:14 Yesu kaŋɛ, 'shinnɛ mbia wurbi na a ba mo kutɔ, saŋ kuŋ bumo ekpa, ŋkpal loŋ e la Ewurbɔrɛ be kayurwushi be ebu.' '
Mbia be Bible e naa shinnɛ mbia bee pin Yesu ashi kuwurɔ n keni be Bible be ashɛrkpaŋ nɛ amo nɛ anye pirint duli nɛ amo nɛ akɔr be kapɔrto nɛ abɔaya be eburso, nɛ durnyaŋ kikɛ be webi, tangaramfu/PDA, pirint nwol bɔlɔso be kedulwi be abuku, ŋgbar nɛ kebia bee malga.
Anyeeŋ chige Bible ere be ashɛrkpaŋ n sa mbia milyon nɛ alfa burwa ashi durnya jaga saŋɛ kama


text:
TA WUIENE
Dzidzɔ Ate Ŋu Anɔ Wò Ƒomea Me
1, 2. Nu kae Yehowa di na fomewo?
YEHOWA MAWUE ɖo srɔ̃ɖeɖe gbãtɔ anyi. Biblia gblɔ na mí be ewɔ nyɔnu gbãtɔ eye “wòkplɔe va ame la gbɔe.” Dzi dzɔ Adam ale gbegbe be wògblɔ be: “Azɔ ko! Esiae nye fu tso nye fu me, kple lã tso nye lã me.” (1 Mose 2:22, 23) Esia na míekpɔe be Yehowa di be srɔ̃tɔwo nakpɔ dzidzɔ.
2 Nublanuitɔe la, ame geɖewo mekpɔa dzidzɔ le wofe srɔ̃ɖeɖe me o. Ke hã mɔfiame vevi aɖewo le Biblia me siwo akpe ɖe fomea me tɔwo katã ŋu woana wofe fomea nakpɔ dzidzedze eye dzidzɔ nanɔ eme.—Luka 11:28.
NU SIWO MAWU DI TSO SRƆ̃ŊUTSU SI
3, 4. (a) Aleke wòle be srɔ̃ŋutsu nawɔ nu ɖe srɔ̃a ŋui? (b) Nu ka tae wòle vevie be srɔ̃ŋutsu kple srɔ̃a natsɔe anɔ wo nɔewo kem?
3 Biblia gblɔ be ele be srɔ̃ŋutsu nyui nalɔ̃ srɔ̃a eye wòade bubu eŋu. Taflatsɛ xlẽ Efesotɔwo 5:25-29. Srɔ̃ŋutsu awɔ nu ɖe srɔ̃a ŋu lɔlɔ̃tɔe ɣesiaɣi. Akpɔ eta, akpɔ edzi eye mawɔ naneke si agblẽ nu le eŋu o.
4 Gake aleke wòle be srɔ̃ŋutsu nawɔ nu ne srɔ̃a da vo? Biblia gblɔ na srɔ̃ŋutsuwo be: “Miyi edzi mianɔ mia srɔ̃wo lɔ̃m, eye miganɔ dɔmedzoe dom ɖe wo ŋu helĩhelĩ o.” (Kolosetɔwo 3:19) Srɔ̃ŋutsuwo, miɖo ŋku edzi be miawo hã miedaa vo. Eye ne miedi be Mawu natsɔe ake mi la, ke ele be miatsɔ mia srɔ̃wo fe vodadawo anɔ wo kem. (Mateo 6:12, 14, 15) Ne srɔ̃ŋutsu kple srɔ̃a siaa lɔ̃na faa tsɔ kea wo nɔewo la, ana be dzidzɔ nanɔ wofe srɔ̃ɖeɖea me.
5. Nu ka tae wòle be srɔ̃ŋutsu nade bubu srɔ̃a ŋu?
5 Yehowa di tso srɔ̃ŋutsu si be wòade bubu srɔ̃a ŋu. Ele be srɔ̃ŋutsu nabu srɔ̃a fe hiahiãwo ŋu nyuie. Esia le vevie ŋutɔ. Ne srɔ̃ŋutsu mewɔ nu ɖe srɔ̃a ŋu nyuie o la, Yehowa mase efe gbedodoɖawo o. (1 Petro 3:7) Nu si nana ame xɔa asi le Yehowa ŋkumee nye ale si amea lɔ̃e. Yehowa melɔ̃a ŋutsuwo wu nyɔnuwo o.
6. Nu kae wòfia be srɔ̃ŋutsu kple srɔ̃a nanye “ŋutilã ɖeka”?
6 Yesu gblɔ be srɔ̃ŋutsu kple srɔ̃a meganye “ame eve azɔ o, ke boŋ ŋutilã ɖeka.” (Mateo 19:6) Wowɔa nutefe na wo nɔewo eye womagblẽ wo nɔewo ɖi gbeɖe o. (Lododowo 5:15-21; Hebritɔwo 13:4) Ele be srɔ̃ŋutsu kple srɔ̃a nakpɔ wo nɔewo fe nuhiahiãwo gbɔ le gbɔdɔnyawo gome ɖokuitɔmadimaditɔe. (1 Korintotɔwo 7:3-5) Ele be srɔ̃ŋutsua naɖo ŋku edzi be “ame aɖeke melé fu eya ŋutɔ fe ŋutilã kpɔ o, ke boŋ enyinɛ, eye wòléa be nɛ nyuie.” Eya ta ele be wòalɔ̃ srɔ̃a ahade asixɔxɔ eŋu. Nu si koŋ srɔ̃nyɔnu dina wue nye be ye srɔ̃ nafa tu na ye ahalɔ̃ ye.—Efesotɔwo 5:29.
NU SIWO MAWU DI TSO SRƆ̃NYƆNU SI
7. Nu ka tae wòhiã be fome fe ta nanɔ fome si?
7 Ehiã be fome fe ta nanɔ fome ɖe sia ɖe si, ale be wòafia mɔ fomea me tɔwo ne nuwo nayi edzi nyuie le fomea me. Biblia gblɔ le 1 Korintotɔwo 11:3 be: “Ŋutsu sia ŋutsu fe tae nye Kristo; nyɔnu hã fe tae nye ŋutsu; eye Kristo hã fe tae nye Mawu.”
8. Aleke srɔ̃nyɔnu ade bubu deto srɔ̃a ŋu?
8 Srɔ̃ŋutsu ɖe sia ɖe daa vo. Gake ne srɔ̃nyɔnu wɔ ɖeka kple srɔ̃a fe nyametsotsowo eye wòlɔ̃ faa kpe asi ɖe eŋu la, eɖea vi na fome bliboa. (1 Petro 3:1-6) Biblia gblɔ be: “Srɔ̃ŋutsu ɖe sia ɖe nalɔ̃ srɔ̃a abe ale si wòlɔ̃a eɖokui ene.” (Efesotɔwo 5:33) Ne srɔ̃ŋutsua mele nyɔnua fe subɔsubɔha me o ya ɖe? Egahiã kokoko be srɔ̃nyɔnua nade bubu deto eŋu. Biblia gblɔ be: “Mi srɔ̃nyɔnuwo hã, mibɔbɔ mia ɖokui na mia srɔ̃wo, ale be ne srɔ̃ŋutsu aɖewo meɖoa to nya la o la, wo srɔ̃wo fe agbenɔnɔ nya aɖeke magblɔmagblɔe naɖe wo, esi woawo ŋutɔ kpɔ miafe agbenɔnɔ dzadzɛ kple bubu deto la ta.” (1 Petro 3:1, 2) Ne srɔ̃nyɔnu ɖoa kpɔɖeŋu nyui la, ana srɔ̃a nase nu gɔme nɛ ahade bubu efe dzixɔsewo ŋu.
9. (a) Aleke srɔ̃nyɔnu awɔ nui ne meda asi ɖe srɔ̃a fe susuwo dzi o? (b) Aɖaŋu kae Biblia ɖo na srɔ̃nyɔnuwo le Tito 2:4, 5?
9 Aleke srɔ̃nyɔnu awɔ nui ne meda asi ɖe srɔ̃a fe susuwo dzi o? Ele be wòagblɔ efe susuwo bubutɔe. Le kpɔɖeŋu me, Sara gblɔ nya aɖe si medzɔ dzi na Abraham o, gake Yehowa gblɔ na Abraham be: “Ðo toe.” (1 Mose 21:9-12) Ƒãa hafi srɔ̃ŋutsu Kristotɔ aɖe atso nya me wòatsi tsitre ɖe Biblia fe mɔfiamewo ŋu, eya ta ele be srɔ̃nyɔnu nakpe asi ɖe srɔ̃a ŋu. (Dɔwɔwɔwo 5:29; Efesotɔwo 5:24) Srɔ̃nyɔnu nyui léa be na efe fomea. (Xlẽ Tito 2:4, 5.) Ne srɔ̃a kple viawo kpɔ ale si wòkua kutri ɖe wo tae la, woalɔ̃e ahade bubu eŋu geɖe wu.—Lododowo 31:10, 28.
10. Nya kae Biblia gblɔ tso kaklã kple srɔ̃gbegbe ŋu?
10 Ɣeaɖewoɣi la, srɔ̃tɔwo tsia klokloklo tsoa nya me be yewoaklã alo agbe yewo nɔewo. Gake Biblia gblɔ be, “srɔ̃nyɔnu nagaklã ɖa tso srɔ̃a gbɔ o” eye “srɔ̃ŋutsu hã nagagblẽ srɔ̃a ɖi o.” (1 Korintotɔwo 7:10, 11) Kuxi sesẽ aɖewo ate ŋu ado mo ɖa siwo ana srɔ̃tɔwo natiae be yewoaklã, gake ŋkubiãnyae nya sia nye. Ke srɔ̃gbegbe ya ɖe? Biblia gblɔ be susu ɖeka si ko ta ŋutsu alo nyɔnu ate ŋu agbe srɔ̃a ɖoe nye ne srɔ̃a wɔ ahasi.—Mateo 19:9.
NU SIWO MAWU DI TSO DZILAWO SI
11. Nu kae ɖeviwo hiã wu nu bubu ɖe sia ɖe?
11 Dzilawo, mikpɔ ɣeyiɣi geɖe ale si wòanya wɔe ɖe mia viwo ŋu. Mia viwo hiã mi, eye nu vevitɔ si wohiã tso mia gbɔe nye be miafia nu wo tso Yehowa ŋu.—5 Mose 6:4-9.
12. Nu kawoe dzilawo awɔ akpɔ wo viwo ta?
12 Satana fe xexea le vɔ̃ɖivɔ̃ɖim ɖe edzi, eye ame aɖewo adi be yewoagblẽ nu le mía viwo ŋu, woadi gɔ̃ hã be yewoadɔ wo gbɔ. Esesẽna na dzila aɖewo be woaɖo dze tso gbɔdɔnyawo ŋu kple wo viwo. Gake ehiã be dzilawo naxlɔ̃ nu wo viwo tso ame siawo tɔgbi ŋu ahafia ale si woafo asa na woe la hã wo. Dzilawo, ehiã be miakpɔ mia viwo ta. *—1 Petro 5:8.
13. Aleke wòle be dzilawo nafia nu wo viwo?
13 Dzilawo fe ŋkumee wòkpɔ be woafia agbenɔnɔ nyui wo viwo. Aleke miawɔ afia nu mia viwo? Ehiã be miahe mia viwo, gake miafe amehehe naganye ŋutasesẽ alo ŋlɔmiwɔwɔ le wo ŋu gbeɖe o. (Yeremiya 30:11) Eya ta migahe to na mia viwo gbeɖe ne miedo dziku o. Mimadi be miafe nyawo nanɔ abe “yitɔame” si wɔa nu vevi ame ene la gbeɖe o. (Lododowo 12:18) Mifia mia viwo woase nu si tae wòle be woanye toɖolawo la gɔme.—Efesotɔwo 6:4; Hebritɔwo 12:9-11; kpɔ Dzesidenya 30.
NU SIWO MAWU DI TSO ÐEVIWO SI
14, 15. Nu ka tae wòle be ɖeviwo naɖo to wo dzilawo?
14 Yesu ɖoa to Fofoa ɣesiaɣi, nenye be mele bɔbɔe nɛ o gɔ̃ hã. (Luka 22:42; Yohanes 8:28, 29) Yehowa di tso ɖeviwo hã si be woaɖo to wo dzilawo.—Efesotɔwo 6:1-3.
15 Ðeviwo, ne ewɔ na mi be esesẽ na mi be miaɖo to mia dzilawo gɔ̃ hã, miɖo ŋku edzi be ne mieɖo to mia dzilawo la, Yehowa kple mia dzilawo siaa kpɔa dzidzɔ ɖe mia ŋu. *—Lododowo 1:8; 6:20; 23:22-25.
16. (a) Aleke Satana tea sɔhɛwo kpɔ be woawɔ nu gbegblẽ? (b) Nu ka tae wòle vevie be miadze xɔlɔ̃ ame siwo lɔ̃ Yehowa?
16 Abosam ate ŋu azã mia xɔlɔ̃wo kple sɔhɛ bubuwo atsɔ ate mi kpɔ be miawɔ nu gbegblẽ. Enyae be asesẽ na mi ŋutɔ be mianɔ te ɖe nyafoɖeamenu sia nu. Le kpɔɖeŋu me, Yakob vinyɔnu Dina dze xɔlɔ̃ ame siwo melɔ̃ Yehowa o. Esia he kuxi gã aɖe va eya ŋutɔ kple wofe fomea dzi. (1 Mose 34:1, 2) Ne mia xɔlɔ̃wo melɔ̃ Yehowa o la, woadi be yewoable mia nu miawɔ nu siwo Yehowa lé fui, eye esia ate ŋu ado vevesese geɖe na miawo ŋutɔwo, miafe fometɔwo kple Mawu siaa. (Lododowo 17:21, 25) Esia tae wòle vevie be miadze xɔlɔ̃ ame siwo lɔ̃ Yehowa.—1 Korintotɔwo 15:33.
DZIDZƆ ATE ŊU ANƆ WÒ ƑOMEA ME
17. Agba kae le fomea me tɔ ɖe sia ɖe dzi?
17 Ne fomea me tɔwo wɔna ɖe Mawu fe mɔfiamewo dzi la, wofoa asa na kuxi geɖewo. Eya ta ne srɔ̃ŋutsue nènye la, lɔ̃ srɔ̃wòa eye nàwɔ nu ɖe eŋu lɔlɔ̃tɔe. Ne srɔ̃nyɔnue nènye la, de bubu srɔ̃wòa ŋu eye nàbɔbɔ ɖokuiwò nɛ eye nàsrɔ̃ srɔ̃nyɔnu si ŋuti wofo nu tsoe le Lododowo 31:10-31 la fe nuwɔnawo. Ne dzilae nènye la, fia nu viwòwo be woalɔ̃ Mawu. (Lododowo 22:6) Ne vifofoe nènye la, fia mɔ wò fomea nyuie. (1 Timoteo 3:4, 5; 5:8) Eye ɖeviwo, miɖo to mia dzilawo. (Kolosetɔwo 3:20) Miɖo ŋku edzi be fomea me tɔ ɖe sia ɖe ate ŋu ada vo, eya ta mibɔbɔ mia ɖokuiwo eye mibia tsɔtsɔke tso mia nɔewo gbɔ. Ɛ̃, Yehowa fe mɔfiamewo le Biblia me na fomea me tɔ ɖe sia ɖe.
^ mm. 12 Miate ŋu akpɔ nyatakaka geɖe ku ɖe ale si miawɔ akpɔ mia viwo ta ŋu le agbalẽ si nye Srɔ̃ Nu tso Nufiala Gã la Gbɔ fe ta 32 lia me. Yehowa Ðasefowoe tae.
^ mm. 15 Ne dzilawo bia tso wo viwo si be woawɔ nane si tsi tsitre ɖe Mawu fe sewo ŋu la, mehiã be wo viawo naɖo to wo o.—Dɔwɔwɔwo 5:29.


text:
Philippiens
PAULO ƑE AGBALẼ SI WÒŋLɔ NA FILIPITɔWO
Kpɔkplɔyiɖeme
Paulo ŋlɔ agbalẽ sia na kristotɔ siwo nɔ Filipi si nye hame
gbãtɔ si Paulo ɖo ɖe Europa. Filipi nye asitsadu xɔŋkɔ aɖe le
Romatɔwo fe dziɖuɖu te. Afi siae wolée le hede gaxɔ me. Eŋlɔ
agbalẽ sia esi wònɔ gaxɔ me. Le ɣemaɣi me la, aʋatsonufiala
aɖewo va ge ɖe hamea me eye ame aɖewo tsi tsitre ɖe Paulo fe
nufiafia ŋu. Ke ame akpa gãtɔ xɔ Paulo fe nufiafia eye wokpe
ɖe eŋu hedi efe nuhiahiãwo nɛ le efe gaxɔmenɔɣi. Paulo te gbe
ɖe dzidzɔ vavãtɔ si le Kristo yomedzedze me la dzi vevie.
Emenyawo
1. Kpɔkplɔyiɖeme, 1:1-11
2. Paulo na nyanya Filipitɔwo tso eɖokui ŋu, 1:12-26
3. Agbenɔnɔ abe kristotɔ ene, 1:27-2 :18
4. Paulo ɖo Timoteo kple Epafrodito ɖe Filipitɔwo, 2:19-30
5. Nufiafia kple ŋusẽdoamenyawo, 3:1-4:9
6. Akpedada le Filipitɔwo fe nunanawo ta, 4 :10-20
7. Nuwunyawo kple yayranyawo, 4 :21-23
1 Agbalẽ sia tso Paulo kple Timoteo, Yesu Kristo fe dɔlawo gbɔ le yiyim na
Osɔfowo fe kpeɖeŋutɔwo kple kristotɔ siwo katã le Filipi.
2 Mawu nayra mi katã. Ẽ, medoa gbe ɖa be Mawu mía Fofo kple míafe Afetɔ
Yesu Kristo nana efe yayra detotɔ mia dometɔ ɖe sia ɖe eye efe ŋutifafa la nanɔ
miafe dziwo kple miafe agbenɔnɔ blibo me.
Akpedada kple gbedodoɖa
3 Nye gbedodoɖawo katã ɖe mia ta nye akpedada sɔŋ ko na Mawu. 4 Eye ne mele
gbe dom ɖa ɖe mia ta la, dzidzɔ sɔŋ yɔa nye dzime. 5 Le kpekpeɖeŋu gã siwo katã
miena le Kristo fe nyanyui la kaka me tso ɣeyiɣi si miesee gbã va se ɖe fifia dzi la
ta. 6 Eye meka ɖe edzi be Mawu ame si dze dɔ nyui sia wɔwɔ gɔme le mia me la,
ayi edzi akpe ɖe mia ŋu bena miatsi ɖe edzi le efe amenuveve la me va se ɖe esime
dɔ si wɔwɔ gɔme wòdze le mia me la nawu nu keŋkeŋ le ŋkeke si Yesu Kristo aga
trɔ va la dzi. 7 Ele ɖoɖo nu be nye dzi nanɔ ɖe mia ŋu abe ale si wòle ene, elabena
miekpɔ gome le Mawu fe yayra me esi menɔ gaxɔ me kple esi medo eye menɔ
nyatefe la ta ʋlim henɔ gbefã ɖem Kristo na amewo. 8 Mawu ɖeka koe nya lɔlɔ̃ vavã
si le menye ɖe mia ŋu abe ale si Yesu Kristo hã lɔ̃ mi ene. 9 Nye gbedodoɖa ɖe mia
tae nye bena, miayɔ fũ eye miagbã go kple lɔlɔ̃ na mia nɔewo eye nenema ke mianɔ
tsitsim ɖe edzi le gbɔgbɔmenunya kple sidzedze me.
10 Elabena medina vevie ɣesiaɣi be miakpɔ vovototo le nyui kple vɔ̃ dome
eye kpe ɖe esia ŋuti la mianɔ dzadzɛ le miafe dziwo me ale bena ame aɖeke mate ŋu
akpɔ kpɔtsotso le mia ŋuti o, va se ɖe esime míafe Afetɔ la nagatrɔ ava. 11 Minɔ nu
nyui kple dɔmenyowɔwɔ dzi ɖaa. Esiawoe afia be mienye Mawu viwo vavã eye
woahe kafukafu kple ŋutikɔkɔe geɖe vɛ na Afetɔ la.
Paulo fe bablawo do nyanyui la ɖe ŋgɔ
12 Nɔvi lɔlɔ̃wo, medi be mianya esia be: Nu sia nu si dzɔ ɖe dzinye le afi sia la, do
gbefãɖeɖe Kristo fe nyanyui la ɖe ŋgɔ boŋ. 13 Elabena ame sia ame si le gbɔnye le
afi sia hekpe ɖe asrafo siwo katã le asaɖame ŋuti la nya kɔtee be susu si ta mele
game ɖo koe nye be menye kristotɔ. 14 Eye nye gamenɔnɔ na be kristotɔ siwo katã
le afi sia la megavɔ̃na na gamenɔnɔ o. Ke le go aɖewo me la, nye dzidodo si metsɔ
le gaxɔ mee la de dzi fo na wo ale gbegbe be womegavɔ̃a gbefãɖeɖe Kristo o.
15 Nyatefe wònye be ame aɖewo ɖea gbefã Kristo le ŋu ʋaʋã kple dzrewɔwɔ
ta, ke ame bubu aɖewo ɖea gbefã nya la kple dzitsinya nyui. 16 Ame evelia siawo
wɔnɛ le lɔlɔ̃ me, elabena wonyae be mele game le afii le nyanyui la ta ʋiʋli ŋuti. 17
Ame kemɛawo gblɔa Kristo fe nya la le ɖokuitɔdidi ta, ke menye tso dzi vavã me o,
kple susu sia be yewoatsɔ xaxa akpe ɖe nye bablamenɔnɔ ŋu. 18 Susu ka ke nu wole
mawunya la gblɔm ɖo hã la, enye nyatefe matrɔmatrɔ be wole gbe fã ɖem Kristo fe
nyanyui la eye esiae nye nye dzidzɔ.
Nu si ta maganɔ agbe vie ɖo
19 Manɔ dzidzɔkpɔkpɔ dzi ɖaa, elabena menya be zi ale si miele gbe dom ɖa ɖe
tanye eye Gbɔgbɔ Kɔkɔe la hã le kpekpem ɖe ŋunye ta la, esiawo katã ahe nyui ko
vɛ nam eye woawɔe be woaɖe asi le ŋutinye le gaxɔ me. 20 Mele lalam eye mele mɔ
kpɔm be nyemawɔ naneke atsɔ do ŋukpe ɖokuinye o; ke boŋ manɔ klalo ɣesiaɣi aɖe
gbefã Kristo abe ale si mewɔnɛ tsã ene, togbɔ be nuwo le sesẽm nam le afi sia ŋutɔ
le ɣeyiɣi siawo me hã la, menya be ne mele agbe o, meku o, made bubu Kristo ŋu.
21 Le gonyeme la, agbenɔnɔ nye mɔnukpɔkpɔ nam be mawɔ dɔ na Kristo. Ke ku
ga ɖe vi wu. 22 Ke nenye be agbenɔnɔ ana mɔnukpɔkpɔ geɖem be maɖe luʋɔwo na
Kristo la, ekema nyemeganya ne agbe alo kue nyo wu o. 23 Ewɔna nam ɣeaɖewoɣi
be manɔ agbe gake le ɣebubuɣiwo la, edzroam be maku, elabena medi vevie be mayi
aɖanɔ Kristo gbɔ. O, adzɔ dzi na nye ya sasasã wu be manɔ kodzogbe afii! 24 Ke
nyatefe lae nye be, mate ŋu ana kpekpeɖeŋu geɖe miawo wu ne mele agbe.
25 Ẽ, ele eme be nye dɔwɔwɔ ga hiã le agbe sia me eya ta meka ɖe edzi be
maganɔ agbe vie wu be makpe ɖe mia ŋuti be miatsi ɖe edzi le xɔse me eye miakpɔ
dzidzɔ. 26 Nye agbenɔnɔ ado dzidzɔ na mi eye wòana mɔnukpɔkpɔ mi be miakafu
Yesu Kristo le ale si wòna megale agbe la ta ne megava mia gbɔ.
27 Ke nu ka kee adzɔ ɖe dzinye hã la, miɖo ŋku edzi ɣesiaɣi be mianɔ agbe
abe kristotɔwo ene, ale be, ne magakpɔ mi alo nyemakpɔ mi o hã la, manɔ ɖaseɖiɖi
nyuiwo sɔŋ ko xɔm tso mia ŋuti be mi katã miele ɖeka kple susu ɖeka sia be miagblɔ
nyanyui la 28 dzidefotɔe, nu ka kee miafe futɔwo awɔ mi hã. Woakpɔ esia abe wofe
anyidzedze fe dzesi ene, ke miawo la, esia anye dzesi tso Mawu gbɔ be, eli kpli mi
eye bena ena agbe mavɔ mi. 29 Ke miawo la menye edzixɔxɔse fe mɔnukpɔkpɔ ko
wona mi o, ke boŋ be miakpe fu ɖe eta hã. 30 Mí katãe le avu sia wɔm ɖekae.
Miekpɔ ale si mekpe fu ɖe eta va yi eye fifia hã megale avu sesẽ aɖe wɔm, abe ale si
mienya nyuie la ene.
Midze Yesu fe ɖokuibɔbɔ fe kpɔɖeŋu yome
2 Nane li abe kristotɔwo fe dzidedefo na wo nɔewo enae? ɖe mielɔ̃m ale
gbegbe be miadi be yewoakpe ɖe ŋutinyea? ɖe mí kpli miawo fe nɔvinyenye le
Afetɔ la me kple míafe gomekpɔkpɔ le Gbɔgbɔ ɖeka la me nye viɖe na mia? ɖe
nublanuikpɔkpɔ le dzime na mi le go aɖe mea? 2 Ekema mina makpɔ dzidzɔ vavãtɔ
to mia nɔewo lɔlɔ̃ kple ɖekawɔwɔ me, eye mitsɔ dzi ɖeka, susu ɖeka kple taɖodzinu
ɖeka wɔ dɔe aduadu.
3 Miganye ɖokuitɔdilawo o; migawɔ nu be miadze ame bubuwo ŋu o. Mibɔbɔ
mia ɖokuiwo eye mibu ame bubuwo be wonyo wu mi. 4 Tɔnye ko nenyo meganɔ
mia me o; ke boŋ mibu ame bubuwo hã ŋuti eye miatsɔ ɖe le nu si wɔm wole la me.
5 Miafe nɔnɔme nenɔ abe Kristo Yesu tɔ ene, 6 ame si, esi wònye be Mawu
fe nɔnɔme mee wònɔ hã la, mebui be ye kple Mawu fe sɔsɔ nye nane si wòle be
yeaʋli kplii o, 7 ke boŋ eɖi gbɔlo eɖokui hetsɔ dɔla fe nɔnɔme do eye wòva le ame fe
nɔnɔme me. 8 Esi wònɔ ame fe nɔnɔme me la, ebɔbɔ eɖokui, ɖo to yi ɖase ku me, yi
ɖase atitsogaŋutiku me ke! 9 Eya ta Mawu do eya amea ɖe dzi yi ɖase tefe kɔkɔtɔ
kekeake eye wòtsɔ ŋkɔ si fo ŋkɔwo katã ta la nɛ. 10 Be le Yesu fe ŋkɔ me, klo sia
klo, adze nɛ le dzifo kple anyigba kpakple anyigba te, 11 eye aɖe sia aɖe aʋu eme be
Yesu Kristo nye Afetɔ, hena Mawu fofo la fe ŋutikɔkɔe.
12 Xɔ̃nye lɔlɔ̃wo, esi menɔ mia gbɔ la, mielé se siwo mede na mi la me ɖe asi
sesῖe. Ke azɔ esi nyemegale mia gbɔ o la, boŋ wòle be mialé be na mia ɖokuiwo wu
eye miawɔ nu nyui siwo afia be miekpɔ ɖeɖe. Mitsɔ bubu kple toɖoɖo na Mawu eye
miagbe nu le nu siwo medzɔa dzi nɛ o la wɔwɔ gbɔ. 13 Elabena Mawu le dɔ wɔm le
mia me. Eyae kpena ɖe mia ŋu be miaɖo toe eye wògakpena ɖe mia ŋu be miawɔ efe
lɔlɔ̃nu.
14 Miwɔ nu sia nu liʋiliʋililῖ kple nyahehe manɔmee, 15 ale bena ame aɖeke
mate ŋu akpɔ mɔ atsɔ fɔɖiɖi na mi o. Minɔ agbe dzadzɛ si ŋu fɔɖiɖi mele o, abe
Mawu vi siwo le xexe si me do viviti tsiɖitsiɖi heyɔ fũ kple ame mawɔnutefewo kple
kɔlialiatɔwo la ene. Miklẽ le wo dome abe akaɖi ene 16 eye migblɔ Agbenya la na
wo.
Ekema nenye be Kristo gava la, makpɔ dzidzɔ gã aɖe be dɔ si mewɔ le mia
dome la ɖe vi geɖe. 17 Eye nenye be wokɔ nye ʋu ɖi le nyatefe me, be wòanye vɔsa
na Mawu ɖe miafe xɔse ta alo nenye be edze be maku ɖe mia ta gɔ̃ hã la, malɔ̃ aku
faa eye mana mia dometɔ ɖe sia ɖe nakpɔ gome le nye dzidzɔ sia me. 18 Elabena ele
be miakpɔ dzidzɔ ɖe esia hã ta eye miadzɔ dzi kplim be wona mɔnukpɔkpɔm be
maku ɖe mia ta.
Timoteo kple Epafrodito
19 Ne Afetɔ la lɔ̃ la, maɖo Timoteo ɖa be wòava kpɔ mi ɖa kpuie. Ekema ne etrɔ
gbɔ la, nu siwo wòava gblɔ nam tso nu siwo katã wɔm miele kple ale si miele dɔa
dzii ŋu la ana dzi nagaɖo fonye. 20 Ame aɖeke megali si tsɔ ɖe le miafe nya me wu
Timoteo o. 21 Edze abe ɖe bubuawo katã tsi dzi ɖe woawo ŋutɔ fe ɖoɖowo ŋuti eye
menye ɖe Yesu Kristo tɔwo ŋu o ene. 22 Ke mienya Timoteo nyuie. ɖe wòle nam
abe vi ene eye wòkpena ɖe ŋutinye le nyanyui la gbɔgblɔ me. 23 Mele mɔ kpɔm be
maɖoe ɖe mi kpuie; ne mese nu si adzɔ ɖe dzinye le afi sia ko. 24 Eye mele mɔ
kpɔm be, Afetɔ la ana be nye ŋutɔ hã mava kpɔ mi ɖa kpuie.
25 Le ɣeyiɣi sia me la, mebui be enyo be magbugbɔ Epafrodito aɖo ɖe mi.
Mieɖoe ɖa be wòava kpe ɖe ŋutinye le nye hiahiãwo me; enyo ŋutɔ. Mí kplii míezu
nɔvi vavãwo eye míewɔa dɔ aduadu. 26 Azɔ la, megbugbɔe le ɖoɖom ɖe mi, elabena
afe le edzrom eye esi miese be, edze dɔ la, mietɔtɔ le mia ɖokuiwo me. 27 Le
nyatefe me la, edze dɔ eye esusɔ vie ko wòaku. Gake Mawu kpɔ nublanui na nye
kplii siaa, bena metsɔ efe ku fe nuxaxa tsɔ kpe esiwo le dzinye xoxo la o.
28 Eya ta metsi dzi vevie be maɖoe ɖe mi, eye menya ale si gbegbe miada
akpee be miegakpɔe, eye esia ana nye hã makpɔ dzidzɔ eye wòaɖe nye xaxawo dzi
akpɔtɔ. 29 Mido dzaa nɛ le Afetɔ la me kple dzidzɔ gã aɖe, eye miɖe miafe
ŋudzedzekpɔkpɔ fiae, 30 elabena efe agbe ɖo xaxa gã aɖe me ɖe Kristo fe dɔ la ta
eye esusɔ vie ne wòaku le esime wòle agbagba dzem be yeawɔ nu siwo miate ŋu wɔ
nam o, ɖe ale si miele adzɔge le gbɔnye la ta.
Migaɖo dzi ɖe ŋutilã ŋu o
3 Mlɔeba la, nɔvi lɔlɔ̃awo, midzɔ dzi le Afetɔ la me. Meɖe fu nam be maŋlɔ nu
mawo ke aɖo ɖe mi o, elabena wonyo na miafe dedienɔnɔ. 2 Minɔ ŋudzɔ na avu
mawo, ŋutsu mawo, ame siwo wɔa funyafunya ŋutilã, 3 elabena mí ame siwo subɔna
le Mawu fe gbɔgbɔ me lae nye aʋatsotso nyuitɔ, ame siwo dzɔa dzi le Kristo Yesu
me eye womeɖoa dzi ɖe ŋutilã ŋu o, 4 evɔ nye ya susu si ta wòle be maɖo dzi ɖe
ŋutilã ŋu la le asinye hafi. Ne ame aɖe bu be yeate ŋu aɖo dzi ɖe ŋutilã ŋu la, nye la
mewui, 5 elabena wotso aʋa nam le ŋkeke enyia gbe, metso Israel dukɔ me, tso
Benyamin fe to la me, Hebritɔ tso Hebritɔwo me, le sea nu la, Farisitɔ menye. 6 Ke
le hamea yometiti me la, ame aɖeke mewum o, eye le dzɔdzɔenyenye si tso sea me
nu la, mokakamanɔŋutɔe menye.
7 Gake meɖe asi le nu siwo katã mebuna tsã be wonye viɖenuwo la ŋu eye
metsɔ wo katã fu gbe be mate ŋu atsɔ nye xɔse kple mɔkpɔkpɔ ana Yesu ɖeka ko. 8
Ẽ, azɔ la, ne metsɔ nu siawo katã sɔ kple viɖe gã si mekpɔ le Kristo Yesu, nye Afetɔ
nyanya me la, womega ɖi naneke le nye ŋkume o. Esia ta metsɔ nu mawo katã fu
gbe, eye mebu wo aɖukpodzinuwoe, bena nye asi nasu Kristo dzi, 9 eye mawɔ ɖeka
kplii. Azɔ la, nyemegaɖoa ŋu ɖe nye dɔ nyui wɔwɔ ŋuti alo Mawu fe seawo dzi
wɔwɔ ŋuti be woaɖem o, ke boŋ meɖoa dzi ɖe Kristo ŋuti be aɖem; elabena mɔ
nyuitɔ si dzi míato awɔ ɖeka kple Mawu lae nye xɔse kple ŋuɖoɖo vevie ɖe
Kristo ɖeka hɔ̃ ko ŋuti. 10 Azɔ la, meɖe asi le nu bubu ɖe sia ɖe ŋuti. Meva kpɔe be
esia koe nye mɔ si dzi míato anya Kristo eye míanye nu hã tso ŋusẽ si fɔe ɖe agbe
tso ku me la ŋu; to esia me míate ŋu ase nu si wònye be míakpe fu, aku kplii la hã
gɔme. 11 Eya ta nu ka kee adzɔ hã la, nye hã manye ame siwo akpɔ gome le ame
kukuwo fe tsitretsitsi kple wofe agbe yeye la me, la dometɔ ɖeka.
Dzesiɖofe yometiti
12 Menye ɖe mele gbɔgblɔm be nye asi su nu siawo katã dzi xoxo alo wowɔm mede
blibo xoxo o, ke boŋ mele ŋusẽ dom nu be nye asi nasu nu si ta Kristo Yesu hã fe
asi su dzinye ɖo la dzi. 13 Nɔvi lɔlɔ̃wo, nyemebu ɖokuinye be nye asi su edzi o. Ke
nu ɖeka si mewɔna lae nye be; meŋlɔa nu siwo le megbenye la be eye mewɔa nye
ŋutete ŋuti dɔ be maɖo nu si le ŋgɔ nye la gbɔ. 14 Mele dzisiɖofe la mi nyam vevie
be maxɔ dziɖuɖudzesi si ta Mawu yɔm le Kristo Yesu me ɖo be manyi agbe mavɔ
dome.
15 Aleae wòle be mí ame siwo tsi le xɔsea me la nakpɔ nu siawoe. Ke ne wò
susu to vovo le nu siawo dometɔ aɖe ŋu la, Mawu aɖe eya hã afia wò. 16 Ke ɖeko
miana míanɔ agbe ɖe nu si dzi míafe asi su la nu.
17 Nɔvi lɔlɔ̃wo, mikpe ɖe ame bubuwo ŋu ne miasrɔ̃ nye agbe fe kpɔɖeŋu eye
mialé ŋku ɖe ame siwo zɔna ɖe ɖoɖo siwo míewɔ na mi nu la ŋuti. 18 Elabena
egblɔe na mi zi geɖe kpɔ, eye megale egblɔm na mi fifia kple aɖatsi be, ame geɖewo
le kristotɔwo fe mɔ dzi zɔm, esiwo, le nyatefe me la, wonye Kristo fe atitsoga la fe
futɔwo. 19 Woatsrɔ̃ gbidigbidi, elabena nu sia nu si dzro wo lae zua wofe mawu; nu
si wòle be wòakpe ŋu na wo la boŋ zua dada blibo na wo eye nu si ko ŋuti wobua
tame lena lae nye agbenɔnɔ le anyigba dzi afii. 20 Ke míawo la dzifoe nye mía de
afi si mía ɖela, Afetɔ Yesu Kristo le eye míele mɔ kpɔm be agatso afi ma ava. 21
Ne egatrɔ va la, atrɔ míafe ŋutilã siwo ŋu anyigbadzi gbɔdzɔgbɔdzɔ le la eye woazu
ŋutikɔkɔe ŋutilã siwo ŋu ŋusẽ le abe eya ŋutɔ tɔ ene, to ŋusẽ triakɔ ma si wòatsɔ aɖu
nu sia nu dzii le afi sia afi la ŋutidɔwɔwɔ me.
ŋusẽdoame nyawo
4 Nɔvi kristotɔ lɔlɔ̃awo, melɔ̃ mi eye medi vevie be mava kpɔ mi ɖa elabena
miawoe nye nye dzidzɔ kple nye fetu si maxɔ ɖe nye dɔwɔwɔwo ta. Eya ta xɔ̃nye
lɔlɔ̃wo, minɔ te sesῖe nyatefetɔe le Afetɔ la me.
2 Meɖe kuku na Ewodia eye mele kuku ɖem na Sintike hã be gbe nadze gbe
dzi na wo le Afetɔ la me. 3 Megale biabiam tso mi, nye hadɔwɔlawo si be miakpe ɖe
nyɔnu siawo ŋuti elabena wowɔ dɔ kplim aduadu le nyanyui la kaka me na ame
bubuwo; eye wowɔ dɔ kple Klemens kpakple nye dɔwɔla bubu siwo ŋkɔ woŋlɔ ɖe
agbegbalẽa me la hã.
4 Dzi nadzɔ mi le Afetɔ la me ɣesiaɣi. Megale egblɔm ake be dzi nadzɔ mi! 5
Mina ame sia ame nakpɔe adze sii be, miedia mia ɖokuitɔ o, ke boŋ miebua ame
bubuwo ŋuti le nu sia nu si miewɔna la me. Miɖo ŋku edzi be Afetɔ la fe vava gogo.
6 Migatsi dzimaɖi le naneke ŋuti o; ke boŋ mido gbe ɖa le nu sia nu me. Migblɔ
miafe hiahiãwo na Mawu, eye migaŋlɔ akpedada nɛ be le efe ŋuɖoɖo ta o. 7 Ne miewɔ esia la ekema Mawu fe ŋutifafa si fo amegbetɔwo fe nugɔmesesewo katã ta la
anɔ mia me. Efe ŋutifafa ana gbɔdzɔe miafe susuwo kple miafe dziwo le ale si miexɔ
Kristo Yesu dzi se la nu. 8 Mlɔeba la, nɔvi lɔlɔ̃wo, nu siwo nye nyatefe, nu siwo dze
na bubu, nu siwo le dzɔdzɔe, nu siwo le dzadzɛ, nu siwo dze na lɔlɔ̃, nu siwo nya
kpɔna ne nu nyui aɖe li alo nane li si wole be woakafu la mibu nu sia tɔgbewo ŋu. 9
Minɔ nu siwo katã miesrɔ̃ tso gbɔnye eye miekpɔm menɔa wɔwɔm la wɔwɔ dzi eye
ŋutifafa fe Mawu la anɔ anyi kple mi. 10 Medzɔ dzi le Afetɔ la me vevie be mlɔeba
la, miegadze ŋkuɖoɖo dzinye gɔme. Le nyatefe me la, mietsɔ ɖe le eme nam, gake
ɖekoe miekpɔ asinu be miaɖee afi o. 11 Menye be ɖe mexaxa ɣeaɖekeɣi tae mele
egblɔm ɖo o, elabena mesrɔ̃ ale si manɔ agbee le dzidzɔ me nenye be nu geɖe loo
alo nu sue aɖe koe le asinye. 12 Menya ale si manɔ agbee, ne naneke mele asinye o
loo alo ne nu sia nu le asinye. Mesrɔ̃ dzidzemekpɔkpɔ fe nu ɣaɣla le go ɖe sia ɖe me,
le foɖiɖi me loo alo le dɔwuame me, le nukpɔkpɔ me loo alo le hiã me. 13 Mate ŋu
awɔ nu sia nu to eya ame si doa ŋusẽm la me. 14 Ke hã la, miewɔe nyuie be
miekpena ɖe ŋutinye le nye ɣeyiɣi sesẽ siawo me.
15 Abe ale si mienya nyuie ene la, esi meva gblɔ nyanyui la na mi zi gbãtɔ
eye meyi nye mɔzɔzɔ dzi tso Makedonia la, mi Filipitɔwo koe zu nye hadɔwɔlawo le
nunana kple nuxɔxɔ me. Hame bubu aɖeke mewɔ esia o. 16 Esi menɔ Tesalonika gɔ̃
hã la, mieɖo nu ɖem zi eve sɔŋ. 17 Togbɔ be mekpɔ ŋudzedze le miafe nunana ŋuti
hã la, nu si gadzɔ dzi nam wu lae nye fetu gã si miava xɔ le mia fe dɔmenyowɔwɔ
ta.
18 Fifi laa la, nu sia nu si mehiã la le asinye, le nyatefe me la nuawo sɔ gbɔ
gɔ̃ hã wu ale si mehiã! Esi Epafrodito va la, etsɔ nunana gbogbo siwo mieɖo ɖem la
vɛ nam. Nunana siawo nye vɔsanu ʋeʋẽ lilῖli si dzea Mawu ŋu ŋutɔ. 19 Eye eyae ana
miafe nuhiahiãwo katã mi tso efe ŋutikɔkɔe kesinɔnuwo me, le nu si Kristo Yesu wɔ
na mí la ta. 20 Azɔ ŋutikɔkɔe woana Mawu mía Fofo la tso mavɔ me yi ɖe mavɔ me.
Amen.
Nuwuwugbedonamewo
21 Medo gbe na kristotɔ siwo katã le afi ma; nɔvi siwo le gbɔnye la hã do gbe na mi.
22 Kristotɔ ɖe sia ɖe si le afi sia la di be mado gbe na mi na yewo, vevitɔ esiwo le
dɔ wɔm le Kaisaro fe Fiasã me. 23 Míafe Afetɔ Yesu Kristo fe amenuveve nanɔ anyi
kple miafe gbɔgbɔwo.


text:
1 Yesu Kristo fe nyaɖeɖefia si Mawu tsɔ nae+ be wòaɖe nu siwo ava dzɔ kpuie la afia efe kluviwo.+ Edɔ efe mawudɔla ɖa wòva ɖe wo fia efe kluvi Yohanes to dzesiwo me,+2 Yohanes ɖi ɖase le Mawu fe nya kple ɖase si Yesu Kristo ɖi la ŋu, ɛ̃, le nu siwo katã wòkpɔ la ŋu.3 Dzidzɔtɔe nye ame si xlẽa nyagblɔɖi sia me nyawo sesĩe kple ame siwo sea wo, eye woléa nu siwo woŋlɔ ɖe eme la me ɖe asi,+ elabena ɣeyiɣi ɖoɖi la tu afe.4 Yohanes le esia ŋlɔm ɖo ɖe hame adre+ siwo le Asia nuto me:Amenuveve kple ŋutifafa si tso “Ame si li, eye wònɔ anyi, eye wògbɔna”+ la gbɔ kple esi tso gbɔgbɔ adre+ siwo le efe fiazikpuia ŋgɔ la gbɔ,5 kpakple esi tso Yesu Kristo, “Ðasefo Nutefewɔla la,”+ “ame kukuwo dome ŋgɔgbevi la,”+ kple “anyigbadzifiawo fe Dziɖula la” gbɔ+ la, nanɔ anyi kpli mi.Ame si lɔ̃a mí,+ eye wòna ablɔɖe mí tso míafe nu vɔ̃wo me to eya ŋutɔ fe ʋu me+—6 eye wòwɔ mí míenye fiaɖufe+ kple nunɔlawo+ na efe Mawu kple Fofoa—ɛ̃, eya tɔ nanye ŋutikɔkɔe kple ŋusẽ yi mavɔmavɔ me. Amen.7 Kpɔ ɖa! Egbɔna kple alilikpowo,+ eye ŋku sia ŋku akpɔe, ame siwo fo nu ɖee hã akpɔe; eye anyigbadzifomewo katã afa konyi vevie le eŋuti.+ Ɛ̃, Amen.8 “Nyee nye Alfa kple Omega,”*+ Yehowa* Mawu, “Ame si li, eye wònɔ anyi, eye wògbɔna, Ŋusẽkatãtɔ la,”+ ye gblɔe.9 Nye, Yohanes, mia nɔvi, si kpɔ gome kpli mi le xaxa+ kple fiaɖufe+ kpakple dzidodo+ me le Yesu ta la,+ menɔ fukpo si woyɔna be Patmo la dzi le nufofo tso Mawu ŋu kple ɖaseɖiɖi le Yesu ŋu ta.10 Gbɔgbɔ la kplɔm yi Afetɔ la fe ŋkeke la me, eye mese gbe sesẽ aɖe le megbenye abe kpẽ fe ɖiɖi ene,11 gblɔ be: “Nu si nèkpɔ la, ŋlɔe ɖe agbalẽ me, eye nàɖoe ɖe hame adre, siwo le Efeso,+ Smirna,+ Pergamo,+ Tiatira,+ Sardes,+ Filadelfia+ kple Laodikea.”+12 Metrɔ be makpɔ ame si le nu fom kplim la, eye esi metrɔ la, mekpɔ sikakaɖiti adre,+13 eye ame aɖe le akaɖitiawo titina si le abe amegbetɔvi ene,+ edo awu ʋlaya legbe, si ɖo afɔgɔme nɛ, eye wòtsɔ sikanudziblanu bla akɔta.14 Gawu la, efe ta kple taɖa fu tititi abe alẽfu ɣi alo sno ene, eye efe ŋkuwo le abe dzofaɖe ene,+15 eye efe afɔwo le abe akɔbli nyui+ si wode kpo me wòbiã hẽe ene, eye efe gbe le abe tsi geɖewo fe gbeɖiɖi ene.16 Elé ɣletivi adre+ ɖe nuɖusi, eye yi ɖaɖɛ nuevee+ legbe aɖe le dodom tso efe nu me, eye efe mo le abe ɣe si le keklẽm sesĩe ene.+17 Esi mekpɔe la, medze anyi ɖe efe afɔnu abe ame kuku ene.Eye wòda efe nuɖusi ɖe dzinye gblɔ be: “Mègavɔ̃ o. Nyee nye Gbãtɔ+ la kple Mlɔetɔ+ la,18 kple ame si le agbe,+ eye meku kpɔ,+ ke kpɔ ɖa, mele agbe tegbetegbe,+ eye ku kple Tsiẽfe*+ fe safuiwo le asinye.19 Eya ta ŋlɔ nu siwo nèkpɔ kple nu siwo le dzɔdzɔm fifia kpakple nu siwo gbɔna dzɔdzɔ ge le nu siawo megbe la ɖi.20 Ke nya ɣaɣla kɔkɔe si le ɣletivi adre siwo nèkpɔ le nye nuɖusi me kple sikakaɖiti adreawo ŋu lae nye esi: Ɣletivi adreawo le tsitre ɖi na hame adreawo fe dɔlawo, eye akaɖiti adreawo le tsitre ɖi na hame adreawo.+
Etenuŋɔŋlɔ
^ Alo, “A kple Z.” Alfa kple Omega nye Helagbe me alfabeta ŋɔŋlɔdzesi gbãtɔ kple mamlɛtɔ.


text:
TA EVELIA
Biblia La—Agbalẽ Si Tso Mawu Gbɔ
1, 2. Nu ka tae Biblia la nye nunana dodzidzɔname aɖe tso Mawu gbɔ na mí?
ALEKE nàse le ɖokuiwò me ne xɔ̃wò aɖe na nu nyui aɖe wò le vo me? Nunana la ʋuʋu manɔ tsɔtsɔm na wò o, eye dzi adzɔ wò be xɔ̃wòa bu ŋuwò. Àda akpe nɛ ɖe eta.
2 Biblia la nye nunana tso Mawu gbɔ na mí. Nyatakaka siwo mímate ŋu akpɔ le tefe bubu aɖeke o la woe le eme na mí. Le kpɔɖeŋu me, egblɔ na mí be Mawue wɔ dzifowo, anyigba la kple ŋutsu gbãtɔ kpakple nyɔnu gbãtɔ. Mɔfiame siwo ate ŋu akpe ɖe mía ŋu míakpɔ míafe kuxiwo gbɔ la le Biblia me. Biblia gblɔ ale si Mawu ana tame si wòɖo be yeana nɔnɔmeawo nanyo wu le anyigba dzi la nava eme na mí. Nunana dodzidzɔname ka gbegbee nye esi Biblia la nye!
3. Nu kae nàva kpɔ ne èyi Biblia la sɔsrɔ̃ dzi?
3 Ne èle Biblia srɔ̃m la, àva kpɔe be Mawu di be nànye ye xɔlɔ̃. Ne èyi edzi le nu srɔ̃m tso eŋu la, wò kplii dome xɔlɔ̃dzedzea me anɔ sesẽm ɖe edzi.
4. Nu kae wɔ dɔ ɖe dziwò le Biblia ŋu?
4 Woɖe Biblia gɔme ɖe gbe 2,600 aɖewo me, eye wota ɖekaɖeka miliɔn akpe geɖewo. Anyigbadzinɔla siwo wu 90 le alafa me ate ŋu akpɔ Biblia axlẽ le wo degbe me. Womaa Biblia miliɔn ɖeka kple edzivɔ kwasiɖa ɖe sia ɖe! Vavãe, agbalẽ bubu aɖeke megali de Biblia nu o.
5. Nu ka tae míagblɔ be Biblia “tso Mawu fe gbɔgbɔ me”?
5 Biblia la nye agbalẽ si “tso Mawu fe gbɔgbɔ me.” (Xlẽ 2 Timoteo 3:16.) Gake ame aɖewo abia be, ‘Esi wònye be amegbetɔwoe ŋlɔ Biblia ɖe, ke aleke wòate ŋu atso Mawu gbɔe?’ Biblia ɖo eŋu be: “Gbɔgbɔ kɔkɔe ye ʋã [alo fia mɔ] amewo wogblɔ Mawu fe nyawo ɖi.” (2 Petro 1:21) Esia sɔ kple ale si dɔtɔ aɖe nabia tso efe agbalẽŋlɔla si be wòaŋlɔ lɛta aɖe na ye. Ame ka tɔe lɛta la nye? Dɔtɔ la fe lɛtae, menye agbalẽŋlɔlaa tɔe o. Nenema ke Mawu tɔe Biblia nye, ke menye ame siwo wòzã woŋlɔe la tɔe o. Mawue fia mɔ wo woŋlɔ efe susuwo ɖi. Eya ta “Mawu fe nya” ye Biblia la nye vavã.—1 Tesalonikatɔwo 2:13; kpɔ Dzesidenya 2.
BIBLIA ME NYAWO DE PƐPƐPƐ
6, 7. Nu kae ɖo kpe edzi be Biblia me nyawo wɔ ɖeka?
6 Biblia la ŋɔŋlɔ xɔ fe 1,600 kple edzivɔ. Eŋlɔlawo nɔ agbe le ɣeyiɣi vovovowo me. Wo dometɔ aɖewo nye agbalẽnyalagãwo, gake bubuwo hã menya agbalẽ ale o. Le kpɔɖeŋu me, wo dometɔ ɖeka nye ɖɔkita. Wo dometɔ aɖewo hã nye agbledelawo, lãɖelawo, alẽkplɔlawo, nyagblɔɖilawo, ʋɔnudrɔ̃lawo kple fiawo. Togbɔ be ame vovovowoe ŋlɔ Biblia hã la, emenyawo katã wɔ ɖeka. Megblɔa nya aɖe le ta aɖe me evɔ gblɔa nya si tsi tsitre ɖe ema ŋu le ta bubu me o. *
7 Biblia fe ta gbãtɔwo gblɔ ale si amegbetɔfomea fe kuxiwo dze egɔmee la na mí, eye efe ta mamlɛtɔwo gblɔ ale si Mawu ava kpɔ kuxi mawo gbɔ ahatrɔ anyigba bliboa wòazu paradiso la na mí. Nya siwo le Biblia me la ku ɖe nu siwo dzɔ le amegbetɔfomea fe ŋutinya me fe akpe geɖe la ŋu eye woɖee fia be Mawu fe tameɖoɖo vaa eme godoo.
8. Gblɔ kpɔɖeŋu aɖewo siwo ɖee fia be Biblia me nyawo sɔ pɛpɛpɛ le dzɔdzɔmeŋutinunya gome.
8 Menye dzɔdzɔmeŋutinunya alo suku fe nusrɔ̃gbalẽe Biblia nye o, gake nya siwo wògblɔ tso nu siwo ŋu dzɔdzɔmeŋutinunyalawo va kena ɖo ŋu la dena pɛpɛpɛ ɣesiaɣi. Aleae míakpɔ mɔ be agbalẽ si tso Mawu gbɔ nanɔ. Le kpɔɖeŋu me, wode sewo le Mose Ƒe Agbalẽ Etɔ̃lia me na Israel-viwo ku ɖe nu siwo woawɔ be dɔlélewo magakaka o la ŋu. Woŋlɔ se siawo ɖi ɣeyiɣi didi aɖe megbe hafi amewo va nya nu tso ale si dɔlékuiwo hea dɔléle vanɛ la ŋu. Biblia gblɔe wòsɔ pɛpɛpɛ hã be womeku anyigba la ɖe naneke ŋu o. (Hiob 26:7) Le ɣeyiɣi si me ame akpa gãtɔ xɔe se be ɖe anyigba le gbadzaa la, Biblia ya gblɔ be anyigba la le nogoo.—Yesaya 40:22.
9. Nu kae Biblia-ŋlɔlawo fe anukwareɖiɖi kpe ɖe mía ŋu míekpɔ dze sii?
9 Ŋutinyamenudzɔdzɔ siwo woŋlɔ ɖe Biblia me la de pɛpɛpɛ. Gake ŋutinyagbalẽ bubu siwo li la me nyawo ya medena pɛpɛpɛ o, elabe wo ŋlɔlawo metoa nyatefe o. Le kpɔɖeŋu me, womeŋlɔa nu tso ɣeyiɣi siwo me woɖu wo dedukɔwo dzi le aʋa me la ŋu ɣesiaɣi o. Gake ame siwo ŋlɔ Biblia ya to nyatefe eye woŋlɔ nu tso aʋa siwo me woɖu Israel dzi le gɔ̃ hã ŋu. Woŋlɔ woawo ŋutɔ fe vodadawo gɔ̃ hã ɖi. Le kpɔɖeŋu me, le Mose Ƒe Agbalẽ Enelia me la, Mose gblɔ be yeda vo gã aɖe, eye Mawu he to na ye ɖe eta. (4 Mose 20:2-12) Ale si Biblia-ŋlɔlawo ɖi anukware la ɖee fia be Mawu gbɔe Biblia tso. Esia fia be míate ŋu aka ɖe Biblia dzi.
AGBALẼ SI ME AÐAŊUÐOÐO NYUIWO LE
10. Nu ka tae Biblia fe aɖaŋuɖoɖowo kpena ɖe mía ŋu egbea?
10 Biblia la “tso Mawu fe gbɔgbɔ me, eye wònyo na nufiafia, na mokaka, na ɖɔɖɔɖo.” (2 Timoteo 3:16) Ɛ̃, Biblia fe aɖaŋuɖoɖowo kpena ɖe mía ŋu egbea. Yehowa nya míafe wɔwɔme, eya ta esea míafe tamebubu kple seselelãmewo gɔme. Enya mí wu míawo ŋutɔwo gɔ̃ hã, eye wòdi be míakpɔ dzidzɔ. Enya nu siwo aɖe vi na mí kple nu siwo maɖe vi na mí o siaa.
11, 12. (a) Aɖaŋu nyui kawoe Yesu ɖo le Mateo ta 5 va se ɖe ta 7? (b) Nu bubu kawoe míate ŋu asrɔ̃ le Biblia me?
11 Yesu ɖo aɖaŋu nyui aɖewo na mí le Mateo ta 5 va se ɖe ta 7 ku ɖe ale si míawɔ akpɔ dzidzɔ, ale si míawɔ anɔ ŋutifafa me kple amewo, ale si míado gbe ɖa kple susu si wòle be wòanɔ mía si ɖe ga ŋu la ŋuti. Togbɔ be eɖo aɖaŋu siawo fe akpe evee nye esia hã la, ŋusẽ gakpɔtɔ le wo ŋu eye wogakpena ɖe ame ŋu egbea abe ale si ko wònɔ esime wòɖo wo ene.
12 Yehowa na gɔmeɖosewo alo mɔfiamewo mí le Biblia me ku ɖe nu si míawɔ be míafe fomegbenɔnɔ nanyo, míanye dɔ nyui wɔlawo kple nu siwo míawɔ be mí kple amewo dome nanɔ nyuie la ŋu. Biblia me mɔfiame siawo ate ŋu akpe ɖe mía ŋu eɖanye ame ka kee míenye o, afi ka kee míele alo kuxi ka ke me tomee míele o.—Xlẽ Yesaya 48:17; kpɔ Dzesidenya 3.
ÀTE ŊU AKA ÐE BIBLIA ME NYAGBLƆÐIWO DZI
13. Nu kae Yesaya gblɔ ɖi be adzɔ ɖe Babilon dzi?
13 Biblia me nyagblɔɖi geɖewo va eme xoxo. Le kpɔɖeŋu me, Yesaya gblɔe ɖi be woatsrɔ̃ Babilon. (Yesaya 13:19) Egblɔ ale si tututu woatsrɔ̃ du lae ɖi tsitotsito. Agbo gãwo kple tɔsisi aɖe nye takpɔnu na dua. Gake Yesaya gblɔe ɖi be tɔsisi la amie eye woagblẽ agboawo ɖe nuvo. Du la dzi dzelawo ava xɔ dua aʋamawɔmawɔe. Yesaya gblɔe ɖi gɔ̃ hã be ŋutsu si ŋkɔe nye Kores aɖu Babilon dzi.—Xlẽ Yesaya 44:27–45:2; kpɔ Dzesidenya 4.
14, 15. Aleke Yesaya fe nyagblɔɖia va emee?
14 Ƒe alafa eve le nyagblɔɖi sia megbe la, aʋakɔ aɖe va ɖi anyi, eye wonɔ klalo be yewoadze Babilon dzi. Ame kae nye wofe aʋafia? Abe ale si tututu wogblɔe ɖi ene la, Persia-fia Kores ye. Aleae wòdzɔe be nɔnɔmeawo sɔ keŋ na nyagblɔɖia fe akpa susɔeawo me vava.
15 Babilontɔwo nɔ azã ɖum le zã si me wodze Babilon dzi. Wosusui be yewole dedie, elabe gli kɔkɔ aɖe kple tɔsisi aɖe fo xlã wo. Le dua godo la, Kores kple efe amewo ɖe ʋewo tsɔ trɔ mɔ na tɔsisia. Tsia mie va ɖo afi si Persia-ʋawɔlawo te ŋu tsoe. Gake aleke aʋawɔlaawo awɔ alia gli si woɖo fo xlã Babilon-dua? Abe ale si wogblɔe ɖi ene la, wogblẽ dua fe agbowo ɖe nuvo, eye aʋawɔlaawo xɔ dua aʋamawɔmawɔe.
16. (a) Nu kae Yesaya gblɔ ɖi be adzɔ ɖe Babilon dzi mlɔeba? (b) Aleke míewɔ nya be Yesaya fe nyagblɔɖia va eme?
16 Yesaya gblɔe ɖi be mlɔeba ame maganɔ Babilon gbeɖe o. Eŋlɔe ɖi be: “Ame maganɔ eme akpɔ o, eye maganye tefe si ame anɔ o tso dzidzime yi dzidzime.” (Yesaya 13:20) Ðe wòva eme nenema? Glikpowo koe le afi si Babilon nɔ tsã si didi abe kilometa 80 ene tso Bagdad fe anyiehe le Irak. Va se ɖe egbea gɔ̃ hã la, ame aɖeke mele afi ma o. Yehowa tsɔ “tsɔtsrɔ̃ fe xa” kplɔe vavã!—Yesaya 14:22, 23. *
17. Nu ka tae míate ŋu aka ɖe Mawu fe ŋugbedodowo dzi?
17 Ale si Biblia me nyagblɔɖi geɖewo va eme la ɖee fia be míate ŋu aka ɖe nya siwo Biblia gblɔ ɖi be woava dzɔ le etsɔme la dzi. Míate ŋu aka ɖe edzi be Yehowa awɔ ɖe ŋugbe si wòdo be yeana anyigba la nazu paradiso la dzi. (Xlẽ 4 Mose 23:19.) Vavãe, “agbe mavɔ fe mɔkpɔkpɔ si fe ŋugbe Mawu, ame si mate ŋu aka aʋatso o la, do tso gbe aɖe gbe ʋĩi ke la” le mía si.—Tito 1:2. *
BIBLIA ATE ŊU ATRƆ WÒ AGBENƆNƆ
18. Nya kae apostolo Paulo gblɔ tso “Mawu fe nya” la ŋu?
18 Míesrɔ̃e va yi be agbalẽ bubu aɖeke meli de Biblia nu o. Emenyawo wɔ ɖeka, eye le dzɔdzɔmeŋutinunya kple ŋutinya gome la, emenyawo dena ɣesiaɣi. Eɖoa aɖaŋu nyuiwo hã na mí, eye nyagblɔɖi gbogbo aɖewo le eme siwo va eme xoxo. Gake Biblia gawɔa dɔ geɖe wu emawo gɔ̃ hã. Apostolo Paulo gblɔ bena: “Mawu fe nya la le agbe, eye ŋusẽ le eŋu.” Nya mawo gɔme ɖe?—Xlẽ Hebritɔwo 4:12.
19, 20. (a) Aleke Biblia ate ŋu akpe ɖe ŋuwò nàdze si ɖokuiwò? (b) Nu kawoe nàwɔ atsɔ ada akpe na Mawu ɖe Biblia ta?
19 Biblia ate ŋu atrɔ wò agbenɔnɔ. Ate ŋu akpe ɖe ŋuwò nàdze si ɖokuiwò nyuie. Ate ŋu akpe ɖe ŋuwò nàse wò dzimesusuwo kple wò seselelãmewo gɔme. Le kpɔɖeŋu me, míate ŋu agblɔ be míelɔ̃ Mawu. Gake ne míedi be míaɖee afia be míelɔ̃ Mawu ŋutɔŋutɔ la, ele be míawɔ ɖe Biblia me nyawo dzi.
20 Biblia nye agbalẽ si tso Mawu gbɔ vavã. Mawu di be nàxlẽ Biblia, nàsrɔ̃e ahalɔ̃e. Da akpe nɛ ɖe nunana sia ta eye nànɔ Biblia srɔ̃m. Ekema àse tame si Mawu ɖo ɖe amegbetɔwo ŋu la gɔme. Le ta si kplɔ esia ɖo me la, míasrɔ̃ nu tso tameɖoɖo sia ŋu.
^ mm. 6 Togbɔ be ame aɖewo gblɔna be Biblia me nya aɖewo tsi tsitre ɖe bubuwo ŋu hã la, menye nyatefee o. Kpɔ agbalẽ si nye Biblia La—Mawu Ƒe Nyae Loo Alo Amegbetɔ Tɔea?, si le yevugbe me fe ta 7 lia, Yehowa Ðasefowoe tae.
^ mm. 16 Ne èdi be yeasrɔ̃ nu geɖe tso Biblia fe nyagblɔɖiwo ŋu la, kpɔ agbalẽ gbadza si nye Agbalẽ si Nyo na Amesiame fe axa 27-29, Yehowa Ðasefowoe tae.
^ mm. 17 Babilon fe tsɔtsrɔ̃ nye Biblia fe nyagblɔɖi geɖe siwo va eme la dometɔ ɖeka ko. Àte ŋu akpɔ nyagblɔɖi siwo ku ɖe Yesu Kristo ŋu le Dzesidenya 5 lia me.


text:
Siamlɔm 1
Siamlɔm 1 enye ŋkeke 182lia le fea me (183lia le fe ene sia ene me) le Gregoria ɣletigbalẽa me. Ŋkeke 183 ye susɔ le na fea fe nuwuwu.
Le ŋkeke sia dzi[trɔ asi le eŋu | trɔ asi le etsofe ŋu]
Dzigbewo[trɔ asi le eŋu | trɔ asi le etsofe ŋu]
Kugbewo[trɔ asi le eŋu | trɔ asi le etsofe ŋu]
Azãgbewo[trɔ asi le eŋu | trɔ asi le etsofe ŋu]
- Canada Ŋkeke
- Ghana - Republik Ŋkeke.
- Hong Kong Special Administrative Region fe ɖoɖo Ŋkeke.
- Surinam Keti Koti (Gawo tsotso) Ablɔɖe Ŋkeke; Le Siamlɔm 1, le fe 1863 me la, wo da se ɖe kluviwo lele dzi.
- Bulgaria, Siamlɔm ŋde kɔnu
Nuxexlẽwo tso tefe bubuwo[trɔ asi le eŋu | trɔ asi le etsofe ŋu]
- BBC – Le Ŋkeke sia dzi (le Eŋlisi me)
- The New York Times – Le Ŋkeke sia dzi (le Eŋlisi me)


text: 15 Ɣeyiɣi aɖe megbe le luxaɣi la, Samson tsɔ gbɔ̃vi aɖe ɖe asi yina srɔ̃a kpɔ ge ɖa. Egblɔ be: “Medi be mayi srɔ̃nye gbɔ le xɔgã me.” Ke nyɔnua fofo meɖe mɔ nɛ be wòage ɖe eme o.2 Ke boŋ fofoa gblɔ be: “Mebu xaa be ɖe nèlé fui kura.+ Eya ta metsɔe na hawòti si nɔ ŋuwò le wò srɔ̃ɖegbea wòɖe.+ Ðe nɔvianyɔnu ɖevitɔ medze tugbe wui oa? Meɖe kuku, ɖe eya boŋ.”3 Ke Samson gblɔ na wo be: “Fifia ya Filistitɔwo mate ŋu abu fɔm ne mewɔ nu vevi wo o.”4 Eya ta Samson yi ɖalé abei alafa etɔ̃. Etsɔ akakati, eye wòlé abei eve ɖe sia ɖe fe asike kpe heblae, eye wòbla akakati ɖeka ɖe asike eve ɖe sia ɖe dome.5 Esi dzo tɔ akakatiawo, eye wòɖe asi le abeiawo ŋu ɖo ɖe Filistitɔwo fe nukugblewo me. Etɔ dzo nu sia nu, nuku bablawo, nuku siwo le bo dzi, waingblewo kple amitibɔwo.6 Filistitɔwo bia be: “Ame kae wɔ nu sia?” Woɖo eŋu na wo be: “Samson, Timnatɔ la fe toyɔvi ye, elabena toa tsɔ srɔ̃a na ehati si nɔ eŋu le efe srɔ̃ɖegbea wòɖe.”+ Eye Filistitɔwo yi ɖatɔ dzo nyɔnua kple fofoa.+7 Eye Samson gblɔ na wo be: “Ne aleae miewɔ la, mabia hlɔ̃ mi kokoko hafi adzudzɔ.”+8 Eye wòdza wo kɔ ɖi ɖekaɖeka* hewu ame gbogbo aɖewo; emegbe edzo yi ɖanɔ Etam-gakpe la fe agado* aɖe me.9 Emegbe Filistitɔwo ho va fu asaɖa anyi ɖe Yuda, eye wokaka ɖe Lehi.+10 Eye Yuda ŋutsuwo bia wo be: “Nu ka ŋuti mieho ɖe mía ŋu?” Woɖo eŋu be: “Samson lé* gee míeva, ne míawɔe abe ale si tututu wòwɔ míi ene.”11 Eya ta Yuda ŋutsu akpe etɔ̃ yi ɖe Etam-gakpe la fe agado* la me hebia Samson be: “Mènya be Filistitɔwoe le mía dzi ɖum oa?+ Ke nu ka tae nèwɔ nu sia ɖe mía ŋu?” Eɖo eŋu na wo be: “Ale si tututu wowɔm la, nenemae mewɔ wo.”12 Ke wogblɔ nɛ be: “Ðe míeva be míalé* wò ade asi na Filistitɔwo.” Eye Samson gblɔ na wo be: “Mika atam nam be miawo ŋutɔwo miate kpɔ be yewoawɔ nu vevim o.”13 Wogblɔ nɛ be: “Ao, ke boŋ ɖeko míabla wò atsɔ ade asi na wo; ke míawu wò o.”Ale wotsɔ ka yeye eve blae hekplɔe do goe tso agado la me.14 Esi wòva ɖo Lehi la, Filistitɔwo tso aseye esi wokpɔe. Eye Yehowa fe gbɔgbɔ do ŋusẽe,+ ale be ka siwo le efe alɔwo zu abe ɖetika siwo dzo fo ene, eye wotso le efe alɔnu.+15 Ekpɔ tedzitsu fe glãfu mumu aɖe; edo asi ɖa tsɔe wu ŋutsu akpe ɖeka.+16 Eye Samson gblɔ be:“Tedzitsu fe glãfue metsɔ wu wo li kɔ ɖi gleglegle!Tedzitsu fe glãfue metsɔ wu ame akpe ɖeka.”+17 Eye esi wògblɔ nya siawo vɔ ko la, etsɔ glãfu la fu gbe, eye wòna ŋkɔ tefea be Ramat-Lehi.*+18 Ke tsikɔ wui vevie, eye wòyɔ Yehowa gblɔ be: “Wòe tsɔ ɖeɖe gã sia to wò subɔla dzi. Ke azɔ la, ɖe tsikɔ awum maku, eye mage ɖe aʋamatsomatsotɔwo si mea?”19 Eye Mawu fe tefe aɖe si nyé ɖe eme le Lehi, eye tsi do tso afi ma.+ Esi wònoe la, ŋusẽ* ɖo eŋu, eye agbe gaɖo eme. Esia tae wòna ŋkɔ tefea be En-Hakore,* si le Lehi va se ɖe egbe sia.20 Edrɔ̃ ʋɔnu na Israel le Filistitɔwo ŋɔli fe blaeve.+


text:
Dzesidenyawo
1 YEHOWA
Mawu fe ŋkɔe nye Yehowa, eye egɔmee nye “Enana Wòvaa Eme.” Yehowae nye Mawu Ŋusẽkatãtɔ la, eyae wɔ nu sia nu. Ŋusẽ le esi be wòawɔ nu sia nu si wòɖo be yeawɔ.
Le Hebrigbe me la, wotsɔa ŋɔŋlɔdzesi ene ŋlɔa Mawu fe ŋkɔa. Le Eʋegbe me la, ŋɔŋlɔdzesi siwo nye YHWH le tsitre ɖi na ŋɔŋlɔdzesi ene mawo. Mawu fe ŋkɔ dze le Hebrigbe me Biblia fe nuŋlɔɖi gbãtɔ me zi 7,000 kloe. Le xexea me godoo la, amewo zãa ŋkɔ Yehowa fe ŋɔŋlɔ vovovowo, eye woyɔnɛ le ale si wo detɔwo lɔ̃a eyɔyɔ la nu.
2 BIBLIA LA “TSO MAWU ƑE GBƆGBƆ ME”
Mawu tɔe Biblia la nye, ke menye amegbetɔ siwo wòzã woŋlɔe la tɔe o. Esia sɔ kple ale si dɔtɔ aɖe nabia tso efe agbalẽŋlɔla si be wòaŋlɔ lɛta aɖe na ye; dɔtɔa fe susuwoe le lɛtaa me. Mawu zã efe gbɔgbɔ kɔkɔea tsɔ fia mɔ Biblia-ŋlɔlawo woŋlɔ efe susuwo. Mawu fe gbɔgbɔ kɔkɔea fia mɔ wo le mɔ vovovowo nu. Ɣeaɖewoɣi la, enana wokpɔa ŋutega alo kua drɔ̃e eye woŋlɔa wo ɖi.
3 GƆMEÐOSEWO
Wonye Biblia me nufiafia siwo ɖea Biblia me nyatefenya veviwo me. Le kpɔɖeŋu me, gɔmeɖose si nye “hadede vɔ̃wo gblẽa nɔnɔme nyuiwo” fiaa mí be ame siwo míedea ha kplii kpɔa ŋusẽ nyui alo ŋusẽ gbegblẽ ɖe mía dzi. (1 Korintotɔwo 15:33) Eye gɔmeɖose si nye be “nu si ame fãna la, esia kee wòaŋe” fiaa mí be míate ŋu asi le míafe nuwɔnawo me tsonuwo nu o.—Galatiatɔwo 6:7.
4 NYAGBLƆÐI
Enye gbedeasi si tso Mawu gbɔ. Ate ŋu anye numeɖeɖe ku ɖe Mawu fe lɔlɔ̃nu, agbe nyui nɔnɔ, sedede alo ʋɔnudɔdrɔ̃ ŋu. Ate ŋu aku ɖe nane si ava dzɔ le etsɔme hã ŋu. Nyagblɔɖi gbogbo aɖewo le Biblia me siwo va eme xoxo.
5 NYAGBLƆÐI SIWO KU ÐE MESIA ŊU
Yesu dzie Biblia me nyagblɔɖi gbogbo siwo ku ɖe Mesia ŋu la to va eme. Kpɔ aɖaka si nye “ Nyagblɔɖi Siwo Ku Ðe Mesia Ŋu.”
▸ Ta 2 memama 17, etenuŋɔŋlɔ.
6 TAME SI YEHOWA ÐO ÐE ANYIGBA ŊU
Yehowa wɔ anyigba be wòanye paradisofe na amegbetɔ siwo lɔ̃e. Tame si wòɖo la metrɔ o. Etefe madidi o Mawu aɖe vɔ̃ɖinyenye ɖa eye wòana agbe mavɔ efe amewo.
7 SATANA ABOSAM
Satanae nye mawudɔla si dze aglã ɖe Mawu ŋu gbã. Woyɔe be Satana si gɔmee nye “Tsitretsiɖeŋula,” elabena etso ɖe Yehowa ŋu. Wogayɔe be Abosam, si gɔmee nye “Amegɔmezɔla,” elabena ekaa aʋatso ɖe Mawu si heblea amewo.
8 MAWUDƆLAWO
Yehowa wɔ mawudɔlawo gbe aɖe gbe ʋĩ ke hafi va wɔ anyigba la. Wowɔ wo be woanɔ dzifo. Mawudɔla miliɔn alafa geɖewoe li. (Daniel 7:10) Ŋkɔ le ɖe sia ɖe si, eye wofe amenyenye le vovovo. Mawudɔla wɔnutefewo medina be amegbetɔwo nasubɔ yewo o. Wofe ɖofewo kple wofe dɔwo le vovovo. Dɔ siwo wowɔna la dometɔ aɖewoe nye esiwo gbɔna: Wosubɔna le Yehowa fe fiazikpuia ŋgɔ, wotsɔa Mawu fe gbedeasiwo yina na amewo, wokpɔa Mawu subɔla siwo le anyigba dzi la ta hefiaa mɔ wo, wohea Mawu fe ʋɔnudɔdrɔ̃ vaa amewo dzi, eye wokpea asi ɖe gbefãɖeɖedɔa ŋu. (Psalmoo 34:7; Nyaɖeɖefia 14:6; 22:8, 9) Le etsɔme la, woakpe ɖe Yesu ŋuti woawɔ Armagedon-ʋa la.—Nyaɖeɖefia 16:14, 16; 19:14, 15.
9 NU VƆ̃
Míafe tamesusu, seselelãme alo nuwɔna ɖe sia ɖe si tsi tsitre ɖe Yehowa alo efe lɔlɔ̃nu ŋu la nye nu vɔ̃. Esi wònye be nu vɔ̃ gblẽa mí kple Mawu dome ta la, Mawu na sewo kple mɔfiamewo mí be woakpe ɖe mía ŋuti be míagaɖoe koŋ anɔ nu vɔ̃ wɔm o. Le gɔmedzedzea me la, nu siwo katã Yehowa wɔ la de blibo, gake Adam kple Xawa tiae be yewoada le Yehowa fe se dzi, wowɔ nu vɔ̃ eye womegade blibo o. Wotsi ku amegã kple nyagã eye woku. Esi míenyi nu vɔ̃ fe dome tso wo gbɔ ta la, míawo hã míetsina kua amegã kple nyagã hekuna.
10 ARMAGEDON
Esiae nye Mawu fe aʋa si wòawɔ atsɔ aɖe Satana fe xexea kple vɔ̃ɖinyenyewo katã ɖa.
11 MAWU ƑE FIAÐUƑE LA
Mawu fe Fiaɖufe la nye dziɖuɖu si Mawu ɖo anyi le dzifo. Yesu Kristoe nye dziɖuɖu sia fe Fia. Le etsɔme la, Yehowa azã Fiaɖufe sia atsɔ aɖe vɔ̃ɖinyenyewo katã ɖa. Mawu fe Fiaɖufe la aɖu anyigba bliboa dzi.
12 YESU KRISTO
Mawu wɔ Yesu do ŋgɔ na nu sia nu. Yehowa dɔ Yesu ɖe anyigba dzi wòva ku ɖe amegbetɔwo katã ta. Esi wowu Yesu la, Yehowa fɔe ɖe tsitre. Yesu nye Mawu fe Fiaɖufea fe Fia eye wòle dzi ɖum le dzifo fifia.
13 NYAGBLƆÐI SI KU ÐE KWASIÐA 70 LA ŊU
Biblia gblɔ ɣeyiɣi si Mesia ava la ɖi. Ava le ɣeyiɣi didi si woyɔ be kwasiɖa 69 la fe nuwuwu. Kwasiɖa siawo dze egɔme le fe 455 Do Ŋgɔ Na Yesu (D.Y.) eye wòwu enu le fe 29 Kristotɔwo Ŋɔli (K.Ŋ.).
Aleke míewɔ nya be ewu enu le fe 29 K.Ŋ. me? Kwasiɖa 69 la dze egɔme le fe 455 D.Y. esime Nehemiya va ɖo Yerusalem eye wògadze dua tutu gɔme. (Daniel 9:25; Nehemiya 2:1, 5-8) Ne míese nya siwo nye “kwasiɖa ɖeka” la, ŋkeke adree vaa susu me na mí. Kwasiɖa siwo wozã le nyagblɔɖi sia me menye ŋkeke adre fe kwasiɖawo ŋutɔŋutɔ o, ke boŋ wofiaa fe adre fe kwasiɖa le ɖekawɔwɔ me kple nyagblɔɖi me akɔntabubu si nye “ŋkeke ɖeka ɖe sia ɖe nanye fe ɖeka.” (4 Mose 14:34; Ezekiel 4:6) Esia fia be kwasiɖa ɖe sia ɖe nye fe adre, eye kwasiɖa 69 la le fe 483 (si nye 69 tefe 7). Ne míexlẽ fe 483 tso fe 455 D.Y. dzi la, ekplɔ mí va ɖo fe 29 K.Ŋ. me. Ƒe sia me tututue wonyrɔ Yesu wòzu Mesia la!—Luka 3:1, 2, 21, 22.
Wogafo nu tso kwasiɖa ɖeka aɖe hã ŋu le nyagblɔɖi ma ke me si fia fe adre bubu. Le ɣeyiɣi ma si nye kwasiɖa ɖeka me la, wowu Mesia la le fe 33 K.Ŋ. me, eye tso fe 36 K.Ŋ. me la, woaɖe gbefã Mawu fe Fiaɖufe ŋuti nya nyuia na dukɔwo katã, ke menye na Yudatɔwo ɖeɖe ko o.—Daniel 9:24-27.
14 ALAKPANUFIAFIA SI NYE TRINITA ALO MAWUÐEKAETƆ̃
Biblia fia nu be Yehowa Mawue nye Wɔla la, eye ewɔ Yesu do ŋgɔ na nu bubuwo katã. (Kolosetɔwo 1:15, 16) Yesu menye Mawu Ŋusẽkatãtɔ o. Megblɔ kpɔ be ye kple Mawu yewosɔ o. Ðe wògblɔ boŋ be: “Fofo la lolo wum.” (Yohanes 14:28; 1 Korintotɔwo 15:28) Gake subɔsubɔha aɖewo fiaa nu be Trinitae Mawu nye, si fia be ame etɔ̃e le Mawu me: Fofo la, Vi la kple gbɔgbɔ kɔkɔe la. Nya Trinita alo Mawuɖekaetɔ̃ medze le Biblia me o. Esia nye aʋatsonufiafia.
Mawu fe dɔwɔŋusẽe gbɔgbɔ kɔkɔea nye. Enye gbɔgbɔ makpɔmakpɔ si Mawu zãna tsɔ wɔa efe lɔlɔ̃nui. Menye amee wònye o. Le kpɔɖeŋu me, Biblia gblɔ be, “gbɔgbɔ kɔkɔe yɔ” Kristotɔ gbãtɔwo, eye Yehowa gblɔ be: “Matrɔ nye gbɔgbɔ la fe ɖe akɔ ɖe ŋutilãwo katã fomevi dzi.”—Dɔwɔwɔwo 2:1-4, 17.
15 ATITSOGA
Kristotɔ vavãwo mezãa atitsoga tsɔ subɔa Mawui o. Nu ka tae?
Alakpasubɔsubɔhawoe zãa atitsoga tso gbe aɖe gbe ke. Le blema la, wozãnɛ le dzɔdzɔmenuwo subɔsubɔ kple gbɔdɔdɔ fe kɔnuwo me. Ƒe 300 le Yesu fe ku megbe la, Kristotɔwo mezã atitsoga le wofe subɔsubɔ me o. Ƒe geɖe megbe hafi Roma-fiagã Konstantino na be atitsoga va zu Kristotɔwo fe dzesi. Wozã dzesi sia ale be ame geɖewo nadze ŋku ɖe Kristotɔnyenye ŋu. Kadodo aɖeke mele Yesu Kristo kple atitsogazazã dome o. Agbalẽ aɖe (New Catholic Encyclopedia) gblɔ be: “Wozãa atitsoga le ame siwo nɔ anyi do ŋgɔ na Kristotɔwo ŋɔli kple ame siwo menye Kristotɔwo o la siaa dome.”
Yesu meku ɖe atitsoga ŋu o. Nu si koŋ Helagbe me nya si gɔme woɖe be “atitsoga” fiae nye “ati dzɔdzɔe,” “ati tsrala ɖeka” alo “ati.” Biblia aɖe (The Companion Bible) gblɔ be: “Naneke mele [Nubabla Yeye] Helagbea me si ana ame fe susu nayi ati eve dzi kura gɔ̃ hã o.” Ati tsrala ŋue Yesu ku ɖo.
Yehowa medi be míazã nɔnɔmetatawo, kpetatawo alo dzesiwo le míafe subɔsubɔ me o.—2 Mose 20:4, 5; 1 Korintotɔwo 10:14.
16 ŊKUÐODZIA
Yesu de se na efe nusrɔ̃lawo be woanɔ ŋku ɖom yefe kua dzi. Wowɔa esia fe sia fe le Nisan 14 lia dzi, ŋkeke sia dzie Israel-viwo ɖua Ŋutitotoŋkekenyuia. Wotsɔa abolo kple wain siwo nye kpɔɖeŋu na Yesu fe ŋutilã kple efe ʋu la tsana toa vavalawo katã dzi le Ŋkuɖodziwɔnaa wɔɣi. Ame siwo aɖu fia kple Yesu le dzifo la koe ɖua aboloa henoa wain la. Ame siwo si agbe tegbee nɔnɔ le anyigba dzi fe mɔkpɔkpɔ le la dea bubu Ŋkuɖodziwɔna la ŋu heyina, gake womeɖua aboloa alo noa wain la o.
17 LUƲƆ
Wozã nya “luʋɔ” le Xexe Yeye Gɔmeɖeɖe Biblia me wòfia (1) amegbetɔwo, (2) lãwo, (3) amegbetɔwo alo lãwo fe agbe. Efe kpɔɖeŋu aɖewoe nye esiwo gbɔna:
Amegbetɔwo. “Le Noa fe ŋkekea me esi wonɔ aɖakaʋu, si me ame ʋɛ siwo nye luʋɔ enyi nɔ hetsi agbe le tsiɖɔɖɔa me.” (1 Petro 3:20) Nya “luʋɔ” si wozã le afi sia la fia amegbetɔwo—Noa kple srɔ̃a kpakple via ŋutsu etɔ̃awo kple wo srɔ̃wo.
Lãwo. “Mawu gblɔ be: ‘Nu gbagbewo [luʋɔwo] neyɔ tsiawo me fũu, eye nuwɔwɔ siwo dzona la nedzo le yame le dziŋgɔlia ŋkume.’ Eye Mawu gblɔ be: ‘Nu gbagbewo [luʋɔwo] nedo le anyigba la dzi le wo fomeviwo nu, afemelãwo kple nu tatawo kpakple gbemelãwo le wo fomeviwo nu.’ Eye wòva eme nenema.”—1 Mose 1:20, 24.
Amewo alo lãwo fe agbe. Yehowa gblɔ na Mose be: “Ame siwo katã le wò ku dim [“le didim be yewoaɖe wò luʋɔ ɖa,” etenuŋɔŋlɔ] la ku.” (2 Mose 4:19) Esime Yesu nɔ anyigba dzi la, egblɔ be: “Nyee nye alẽkplɔla nyui la; alẽkplɔla nyui la tsɔa efe agbe [“luʋɔ,” etenuŋɔŋlɔ] ɖoa anyi ɖe alẽawo ta.”—Yohanes 10:11.
Tsɔ kpe ɖe eŋu la, ne ame aɖe wɔ nane kple “luʋɔ blibo” la, efia be ewɔe kple dzi faa eye wòwɔe kple efe ŋutete katã. (Mateo 22:37; 5 Mose 6:5) Wotea ŋu zãa nya “luʋɔ” wòdoa fome kple didi alo dzodzro vevie si nɔa nu gbagbewo me. Wotea ŋu yɔa nu kukuwo hã be luʋɔ kukuwo.—4 Mose 6:6; Lododowo 23:2; Yesaya 56:11; Hagai 2:13.
18 GBƆGBƆ
Hebrigbe kple Helagbe me nya si gɔme woɖe be “gbɔgbɔ” le Xexe Yeye Gɔmeɖeɖe Biblia me ate ŋu afia nu vovovowo. Ke hã ɣesiaɣi la, wofiaa nane si amegbetɔ mate ŋu akpɔ kple ŋku o, abe ya alo amegbetɔwo kple lãwo fe ŋɔtimegbɔgbɔ ene. Nya siawo agate ŋu afia gbɔgbɔmenuwɔwɔwo alo gbɔgbɔ kɔkɔe si nye Mawu fe dɔwɔŋusẽ la hã. Biblia mefia nu be amegbetɔwo fe akpa aɖe yia edzi nɔa agbe le wofe ku megbe o.—2 Mose 35:21; Psalmoo 104:29; Mateo 12:43; Luka 11:13.
19 GEHENA
Gehena nye bali aɖe si gogo Yerusalem la fe ŋkɔ, enye afi si wotɔa dzo gbeɖuɖɔwo le. Kpeɖodzi aɖeke meli be le Yesu fe ŋkekeawo me la, wowɔa fu lãwo alo amegbetɔwo alo tɔa dzo wo agbagbee le bali sia me o. Eya ta Gehena metsi tsitre ɖi na tefe makpɔmakpɔ aɖe si wowɔa funyafunya ame siwo ku la le, afi si dzo nɔa wo fiãm le tegbee o. Esi Yesu fo nu tso ame siwo woatsɔ afu gbe ɖe Gehena ŋu la, nu si wòwɔnɛ ye nye be woatsrɔ̃ wo ɖikaa.—Mateo 5:22; 10:28.
20 AƑETƆ ƑE GBEDODOÐA
Gbedodoɖa siae Yesu fia efe nusrɔ̃lawo esi wònɔ ale si woado gbe ɖa la fiam wo. Wogayɔnɛ be Mía Fofo Si Le Dzifo alo Mía Tɔ Si Le Dzifo alo Kpɔɖeŋugbedodoɖa. Le kpɔɖeŋu me, Yesu fia mí be míado gbe ɖa ale:
“Wò ŋkɔ ŋuti nakɔ”
Míedoa gbe ɖa be Yehowa naɖe aʋatso siwo katã woka tsɔ fo ɖi efe ŋkɔa la ɖa, ale be ame siwo katã le dzifo kple anyigba dzi nade bubu Mawu fe ŋkɔ ŋu.
“Wò Fiaɖufe nava”
Míedoa gbe ɖa be Mawu fe dziɖuɖua nava tsrɔ̃ Satana fe xexe vɔ̃ɖia, eye wòaɖu anyigba dzi ahana wòazu paradiso.
“Wò lɔlɔ̃nu nava eme le anyigba dzi”
Míedoa gbe ɖa be tame si Mawu ɖo ɖe anyigba ŋu la nava eme ale be amegbetɔ deblibo toɖolawo nanɔ agbe le Paradiso me tegbee abe ale si Yehowa ɖoe be wòanɔ esime wòwɔ amegbetɔwo ene.
21 TAFE LA
Yehowa na tafea be yeatsɔ aɖe amegbetɔwo tso nu vɔ̃ kple ku si me. Tafe lae nye fe si hiã be woatsɔ agbugbɔ afle amegbetɔ fe agbe deblibo si ame gbãtɔ Adam bu ale be woagbugbɔ adzra amegbetɔwo kple Yehowa dome ɖo. Mawu dɔ Yesu ɖe anyigba dzi wòva ku ɖe nu vɔ̃ wɔlawo katã ta. Yesu fe kua wɔe be mɔnukpɔkpɔ ʋu ɖi na amegbetɔwo katã be woate ŋu anɔ agbe tegbee ahade blibo.
22 NU KA TAE ƑE 1914 NYE ƑE VEVI AÐE ŊUTƆ?
Nyagblɔɖi si le Daniel ta 4 fia mí be Mawu ɖo Fiaɖufe aɖe anyi le fe 1914 me.
Nyagblɔɖia: Yehowa na Fia Nebukadnezar ku drɔ̃e aɖe si nye nyagblɔɖi, eku ɖe ati gã aɖe si wolã fu anyi la ŋu. Le drɔ̃ea me la, wotsɔ gayibɔ kple akɔbli bla atia fe takpoea ale be magadze o va se ɖe esime “ɣeyiɣi adre” nava yi. Le ema megbe la, atia agadze.—Daniel 4:1, 10-16.
Gɔmesese si le nyagblɔɖia ŋu na mí: Atia le tsitre ɖi na Mawu fe dziɖuɖu. Yehowa zã fia siwo nɔ Yerusalem la woɖu efe dukɔ Israel dzi fe geɖe. (1 Kronika 29:23) Gake fia siawo mewɔ nutefe o, eye wofe dziɖuɖu va wu enu. Wotsrɔ̃ Yerusalem le fe 607 Do Ŋgɔ Na Yesu me. Esiae nye “ɣeyiɣi adre” la fe gɔmedzedze. (2 Fiawo 25:1, 8-10; Ezekiel 21:25-27) “Ɣeyiɣi adre” siae Yesu wɔnɛ esime wògblɔ be, “dukɔwo atu afɔ Yerusalem dzi va se ɖe esime dukɔwo fe ɣeyiɣi ɖoɖiawo nawu enu.” (Luka 21:24) Eya ta “ɣeyiɣi adre” la mewu enu esime Yesu nɔ anyigba dzi o. Yehowa do ŋugbe be yeaɖo Fia aɖe le “ɣeyiɣi adre” la fe nuwuwu. Yesu si nye Fia yeye sia fe dziɖuɖu ahe yayra gbogbo aɖewo vɛ na Mawu fe amewo le anyigba bliboa dzi tegbee.—Luka 1:30-33.
“Ɣeyiɣi adre” la fe didime: “Ɣeyiɣi adre” la xɔ fe 2,520. Ne míexlẽ fe 2,520 tso fe 607 D.Y. dzi la, ekplɔ mí va ɖo fe 1914 me. Ɣemaɣie Yehowa ɖo Yesu, Mesia la, wòzu Mawu fe Fiaɖufea fe Fia le dzifo.
Aleke míewɔ ke ɖe fe 2,520 ŋu? Biblia gblɔ be ɣeyiɣi etɔ̃ kple afã fe didimee nye ŋkeke 1,260. (Nyaɖeɖefia 12: 6, 14) Eya ta “ɣeyiɣi adre” nye ŋkeke 1,260 fe tefe eve alo ŋkeke 2,520. Ŋkeke 2,520 fe didimee nye fe 2,520 le nyagblɔɖi fe akɔntabubu si nye “ŋkeke ɖeka ɖe sia ɖe nanye fe ɖeka” nu.—4 Mose 14:34; Ezekiel 4:6.
23 MAWUDƆLA GÃTƆ MIKAEL
Bubuŋkɔ si nye “mawudɔla gãtɔ” fia “mawudɔlawo fe tatɔ.” Mawudɔla gãtɔ ɖeka ko ŋue Biblia fo nu tsoe, eŋkɔe nye Mikael.—Daniel 12:1; Yuda 9.
Mikael ye nye mawudɔla wɔnutefewo fe aʋakɔ la fe Tatɔ. Nyaɖeɖefia 12:7 gblɔ be: “Mikael kple efe dɔlawo wɔ aʋa kple . . . ʋɔ driba la kple efe dɔlawo.” Nyaɖeɖefia fe agbalẽa gblɔ be Yesue nye Mawu fe aʋakɔ la fe Tatɔ, esia ta Yesu kee wogayɔna be Mikael.—Nyaɖeɖefia 19:14-16.
24 ŊKEKE MAMLƐAWO
Nyagbɔgblɔ sia fia ɣeyiɣi si me nu ɖedzesiwo adzɔ le anyigba dzi do ŋgɔ teti na ɣeyiɣi si Mawu Fiaɖufea natsrɔ̃ Satana fe xexea. Wozã nyagbɔgblɔ siawo tɔgbi le Biblia me nyagblɔɖiwo me tsɔ fia ɣeyiɣi ma ke. Wo dometɔ aɖewoe nye “nuɖoanyi sia fe nuwuɣi” kple “Amegbetɔvi la fe anyinɔɣi.” (Mateo 24:3, 27, 37) “Ŋkeke mamlɛawo” dze egɔme esime Mawu Fiaɖufea te dziɖuɖu le dzifo le fe 1914 me, eye awu enu ne wotsrɔ̃ Satana fe xexea le Armagedon me.—2 Timoteo 3:1; 2 Petro 3:3.
25 TSITRETSITSI
Tsitretsitsi fia be Mawu nafɔ ame aɖe si ku la ɖe tsitre. Wofo nu tso tsitretsitsi asieke ŋu le Biblia me. Eliya, Elisa, Yesu, Petro kple Paulo fɔ ame kukuwo ɖe tsitre. Mawu fe ŋusẽ mee wote ŋu wɔ nukunu siawo le. Yehowa do ŋugbe be yeafɔ “ame dzɔdzɔewo kple ame madzɔmadzɔwo siaa” ɖe tsitre woanɔ agbe le anyigba dzi. (Dɔwɔwɔwo 24:15) Biblia fo nu tso tsitretsitsi yi dzifo hã ŋu. Esia dzɔna ne wofɔ ame siwo Mawu tia alo si ami na la dometɔ aɖe ɖe tsitre wòyi dzifo.—Yohanes 5:28, 29; 11:25; Filipitɔwo 3:11; Nyaɖeɖefia 20:5, 6.
26 GBƆGBƆ VƆ̃WO SUBƆSUBƆ (GBƆGBƆYƆYƆ)
Gbɔgbɔ vɔ̃wo subɔsubɔ alo gbɔgbɔyɔyɔ nye nuwɔna gbegblẽ si nye kadodo kple gbɔgbɔ vɔ̃wo tẽe alo kadodo kpli wo to ame siwo nye bokɔnɔwo, afakalawo alo vivimenukpɔlawo dzi. Amewo doa ka kple gbɔgbɔ vɔ̃wo elabe woxɔ alakpanufiafia si nye be gbɔgbɔ aɖe le amegbetɔ me si yia edzi nɔa agbe le amea fe ku megbe eye wòtrɔna zua ŋɔli sẽŋu la dzi se. Gbɔgbɔ vɔ̃wo dzea agbagba be yewoana amewo nagbe toɖoɖo Mawu hã. Ɣletimefakaka, afakaka, madzikiwɔwɔ, adzewɔwɔ, aʋatsodzixɔse, ŋɔliyɔyɔ, vivimenuwo kple ŋusẽ siwo wogblɔna be wode ŋgɔ wu dzɔdzɔmetɔwo subɔsubɔ la katã nye gbɔgbɔ vɔ̃wo subɔsubɔ. Wonana wòdzena le agbalẽwo, magazinewo, ɣletimefakaka, ŋɔliyɔyɔ, filmwo, fotowo kple hadzidziwo gɔ̃ hã me be gbɔgbɔyɔyɔ, madzikiwɔwɔ kple ŋusẽ siwo wogblɔna be wode ŋgɔ wu dzɔdzɔmetɔwo subɔsubɔ megblẽa naneke le ame ŋu o eye wonana amewo kpɔa dzidzɔ ɖe wo ŋu gɔ̃ hã. Kukɔnu geɖe siwo dometɔ aɖewoe nye vɔsasa na ame kukuwo, kuzãɖuɖu, tsyɔ̃wɔwɔ, ahowɔwɔ kple ŋudɔdɔ fe kɔnu aɖewo hã lɔ kadodo kple gbɔgbɔ vɔ̃wo ɖe eme. Ne amewo le gbɔgbɔ vɔ̃wo fe ŋusẽwo zãm la, wozãa atike vɔ̃ɖiwo hã.—Galatiatɔwo 5:20; Nyaɖeɖefia 21:8.
27 YEHOWA ƑE DZIÐULANYENYE
Yehowae nye Mawu Ŋusẽkatãtɔ, eye eyae wɔ xexe gbahoo sia. (Nyaɖeɖefia 15:3) Etɔe nye nuwo katã eye eya sie ŋusẽ le bliboe be wòaɖu efe nuwɔwɔwo katã dzi. (Psalmoo 24:1; Yesaya 40:21-23; Nyaɖeɖefia 4:11) Ewɔ sewo na efe nuwɔwɔwo katã. Ŋusẽ le Yehowa si be wòaɖo ame bubuwo hã be woaɖu dzi. Míedea Yehowa fe dziɖulanyenye dzi ne míelɔ̃e eye míewɔna ɖe efe sewo dzi.—1 Kronika 29:11.
28 FUÐEÐE
Fuɖeɖe nye eɖoɖo koŋ awu vi si le dɔ me. Menye fu fe gbegblẽ le afɔku aɖe alo ŋutilã fe dɔmawɔmawɔ nyuie ye wowɔnɛ o. Tso fufɔɣi la, menye vidada fe ŋutilã fe akpa aɖe koe vi nɔdɔme la nye o, ke boŋ enye amegbetɔ le eɖokui si.
29 ƲUDODO
Enye dɔdamɔnu aɖe si me wodoa ʋu bliboa alo efe akpa vevi eneawo dometɔ ɖeka si woɖe le ame bubu aɖe fe lãme alo esi wodzra ɖo ɖi la na ame le. Ʋumenu vevi eneawoe nye ʋutsi, ʋumenugbagbevi dzĩwo, ʋumenugbagbevi ɣiwo kple ʋumenu gbabɛwo.
30 AMEHEHE
Nya si wozã le Biblia me be “amehehe” mefia nya tohehe gɔme ɖeɖe le mɔ bubu nu ko o. Ne wole mía hem la, wofiaa mɔ mí, wofiaa nu mí eye woɖɔa mí ɖo. Yehowa mesẽa ŋuta alo wɔa ŋlɔmi le ame siwo wònaa hehe la ŋu gbeɖe o. (Lododowo 4:1, 2) Yehowa ɖo kpɔɖeŋu nyui aɖe ɖi na dzilawo. Ale si wòhea mí la ɖea vi na mí ale gbegbe be míetea ŋu va lɔ̃a efe amehehe gɔ̃ hã. (Lododowo 12:1) Yehowa lɔ̃a efe amewo eye wòhea wo. Enaa mɔfiamewo wo, eye mɔfiame siawo ɖɔa wofe susu gbegblẽwo ɖo eye wòkpena ɖe wo ŋu wobua tame hewɔa nu le mɔ si dzea eŋu la nu. Le dzilawo gome la, wo viwo hehe bia be woakpe ɖe wo ŋu woase nu si tae wòle be woanye toɖolawo la gɔme. Egabia hã be woafia nu wo viwo be woalɔ̃ Yehowa kple efe Nya, Biblia la, ahase mɔfiame siwo le eme la gɔme.
31 GBƆGBƆ VƆ̃WO
Wonye gbɔgbɔmenuwɔwɔ makpɔmakpɔ siwo fe ŋusẽ gbɔ amegbetɔwo tɔ ŋu. Gbɔgbɔ vɔ̃wo nye mawudɔla vɔ̃ɖiwo. Wova zu dɔla vɔ̃ɖiwo esime wogbe toɖoɖo Mawu hezu efe futɔwo. (1 Mose 6:2; Yuda 6) Wokpe ɖe Satana ŋu wodze aglã ɖe Yehowa ŋu.—5 Mose 32:17; Luka 8:30; Dɔwɔwɔwo 16:16; Yakobo 2:19.


text:
Ƒe wuietɔ̃ nyɔnuvi si suku dem le Kpando- Abanu M/A gɔme dze sukuame bu efe agbe le esimeke ŋutsu si wo bube susumedɔ fuɖem nɛa dzɛ̃ kple eyi.
Nugɔmekuku ɖi fia be afetɔ, Wisdom Akude si xɔ fe blaeve vɔ anɖrẽ ye dzã Rejoice Dornudenu le Dzoɖa ŋdɔme le esimeke wonɔ gbefom le sukukpoa dzi eye wode abi efe kɔ,abɔ̃ kple tefe bubu aɖe wo.
Nugɔme kukuwo yidzi be wotsɔ̃ nyɔnuvia yiɖe Margaret Marquat Katoliko dɔdafe gake le kɔdzia ɖoɖo kple maɖoɖo mea, afenɔvia trɔ̃ megbe.
Ke wotsɔ efe ŋutilakukua daɖe kpefafa dzi hena edodokpɔ; alebe kpovitɔwo hã fe asi su nutsuvia dzi be woa kunugɔme kple.
Eme kɔkɔm be, nuwɔna sia feɖe do mɔɖa le nutoame vayi sime wo keɖe sukuviwo dometɔ deka sihã le Kpando nutoame fe nutilãkuku ŋu, wode dzesie be efe ŋku kple tefe aɖewo mele eŋu o abe kɔsiɖa eve sɔ̃e ene nye si.
Wɔna siawo wɔe be nutoame tɔwo vɔvɔm alegbegbe, eye wole biabiam be woagbugbɔ ale ŋku ɖe yewo fe dedienɔnɔ nyawo ŋuti le nutoame.
Eŋlɔla: Bernice Bubune/Voltaonlinegh.com


text:
Ðe Agbalẽnyalawo Xɔe Se Be Yesu Nɔ Anyi Kpɔa?
Kpeɖodzi sẽŋuwo le agbalẽnyalawo si siwo ɖee fia be Yesu nɔ anyi kpɔ. Esi Encyclopædia Britannica, fe 2002 fe tata nɔ nu fom tso ale si ŋutinyaŋlɔla siwo nɔ anyi le fe alafa gbãtɔ kple evelia me fo nu tso Yesu kple Kristotɔ gbãtɔwo ŋui ŋu la, egblɔ be: “Nuŋlɔɖi ɖekaɖeka siawo ɖo kpe edzi be le blemaɣeyiɣiwo me la, ame siwo tsi tsitre ɖe Kristotɔnyenye ŋu gɔ̃ hã meke ɖi le Yesu fe anyinɔnɔ kpɔ ŋu o, si ŋu wotsɔ susu siwo ŋu kpeɖodzi mele o la ʋli nya le zi gbãtɔ le fe alafa 18 lia fe nuwuwu, kple emegbe le fe alafa 19 lia me, kpakple le fe alafa 20 lia fe gɔmedzedze.”
Le fe 2006 me la, agbalẽ aɖe (Jesus and Archaeology) gblɔ be: “Agbalẽnyala xɔŋkɔ siwo li egbea dometɔ aɖeke meke ɖi be Yudatɔ aɖe si ŋkɔe nye Yesu si nye Yosef vi la nɔ anyi kpɔ o; wo dometɔ geɖe lɔ̃na ɖe edzi enumake be yewova nya nu geɖe tso efe dɔwɔwɔwo kple efe nufiafia veviwo ŋu.”
Biblia fo nu tso Yesu ŋu be enye ame ŋutɔŋutɔ. Eyɔ etɔgbuiawo ŋkɔwo eye wòfo nu tso edzilawo kple nɔviawo ŋu hã. (Mateo 1:1; 13:55) Biblia yɔ ame xɔŋkɔ siwo nɔ anyi le Yesu fe ɣeyiɣia me fe ŋkɔwo hã. (Luka 3:1, 2) Nuŋlɔɖi vevi siawo na numekulawo tea ŋu kua nu me hekpɔa kpeɖodzi be Biblia me nuŋlɔɖiwo de pɛpɛpɛ.


text:
Colossiens
PAULO ƑE AGBALẼ SI WÒŋLɔ NA KOLOSETɔWO
Kpɔkplɔyiɖeme:
ɖikeke va ɖo kristotɔ siwo nɔ Kolose la dome le Kristo fe
mawunyenye ŋu. Aʋatsonufiala aɖewo hã nɔ nu dada aɖewo
fiam. Eya ta Kolose kristotɔwo ɖo Epafrodito ɖa be wòasrã
Paulo kpɔ le gaxɔ me eye wòase efe susu tso Kristo fe
mawunyenye kple ŋufiafia bubuawo ŋuti. Ale Paulo ŋlɔ agbalẽ
sia na Kolosetɔwo, ɖe nya me na wo, le aʋtsonufialawo fe
nufiafia ŋuti eye wòɖo kpe edzi na wo bena Kristo nye Mawu
le go ɖe sia ɖe me. Efia nu tso ale si wòle be srɔ̃ŋutsuwo kple
srɔ̃nyɔnuwo, viwo kple dzilawo nanɔ ɖe wo nɔewo ŋu la hã
ŋuti.
Emenyawo
1. Kpɔkplɔyiɖeme, 1:1-14
2. Nufifia tɔxɛwo, 1:15-2:23
3. Agbenɔnɔ yeyea kple xoxoa tsɔtsɔ sɔ kple wo nɔewo, 3:1-4:6
4. Tafonyawo, 4:7-18
1 Agbalẽ sia tso Paulo, ame si Mawu tia be wòanye Yesu Kristo fe dɔtsɔla kple
nɔvi Timoteo gbɔ le yiyim na 2 kristotɔ wɔnutefewo kple Mawu fe ame siwo le
Kolose dua me.
Mawu mía Fofo la ŋutɔ nakɔ efe yayra ɖe mia dzi eye wòatsɔ efe ŋutifafa ayɔ
mi taŋtaŋ.
Gbedodoɖa kple akpedada
3 ɣesiaɣi ne míele gbe dom ɖa ɖe mia ta la, míedzea egɔme kple akpadada na Mawu
míafe Afetɔ Yesu Kristo Fofo, 4 elabena míese nu geɖe tso ale si miexɔ Afetɔ la dzi
se kple lɔlɔ̃ manyagblɔ si mietsɔ na efe amewo la ŋu. 5 Eye tso ŋkeke gbãtɔ si dzi
wogblɔ nyanyui la na mi va se ɖe fifia la, mietsɔ xɔse kpɔ mɔ na dzidzɔ tso dzifo. 6
Nyanyui si wogblɔ na mi la eya ke gblɔm wole le xexeame godoo eye wòle amewo
fe agbenɔnɔ trɔm le afi sia afi, abe ale si wòtrɔ miafe agbenɔnɔ tso ŋkeke gbãtɔ si dzi
miese nu tso Mawu fe nublanuikpɔkpɔ gã na vɔ̃wɔlawo ŋu eye miese eme ene.
7 Epafra míafe hadɔwɔla lɔlɔ̃ lae tsɔ nyanyui la vɛ na mi. Eyae nye Yesu
Kristo fe subɔla si le kpekpem ɖe mía ŋuti le afi sia ɖe mia tefe. 8 Eye eyae nye ame
si gblɔ ale si mietsɔ lɔlɔ̃ gã si Gbɔgbɔ Kɔkɔe la de mia me la le amewo lɔ̃m la na mí.
9 Eya ta tso gbe si gbe míese mia ŋkɔ zi gbãtɔ ko la, míedoa gbe ɖa ɖe mia ta
ɣesiaɣi eye míebiaa Mawu be wòakpe ɖe mia ŋuti miase nu si wòdi be miawɔ la
gɔme, eye wòawɔ mi mianye nunyalawo tso gbɔgbɔmenuwo ŋuti. 10 Míegabiana hã
be miafe agbenɔnɔ nadze Afetɔ la ŋu ɣesiaɣi eye woade bubu eŋuti, ale be mianɔ
nyuiwɔwɔ dzi na ame bubu wo ɣesiaɣi, le esime miele esrɔ̃m ɣesiaɣi be mianya
Mawu ɖe edzi wu.
11Míele gbe dom ɖa hã be Mawu fe ŋusẽ gã nayɔ mia me fũ ale be nu ka kee
adzɔ hã la, miate ŋu anɔ te sesῖe eye Afetɔ la fe dzidzɔ nayɔ mia me taŋtaŋ ɣesiaɣi.
12 Eye be miada akpe na Fofo la, ame si wɔ mí be míedze na gomekpɔkpɔ le nu
siwo kekeli la fe fiaɖufemetɔwo akpɔ gome le la me. 13 Elabena eyae ɖe mí tso
viviti fe ŋusẽ kple Satana fe fiaɖufe la me eye wòkplɔ mí va Via lɔlɔ̃ la fe fiaɖufe
mee; 14 eyae fle ablɔɖe na mí kple efe ʋu xɔasi la eye wòtsɔ míafe nu vɔ̃wo katã ke
mí.
Kristo nye ta na nuwo katã
15 Kristoe nye Mawu si míekpɔna o la fe nɔnɔme tututu. Eli hafi Mawu wɔ nu sia
nu eye le nyatefe me la, 16 Kristo ŋutɔe nye nu sia nu si le dzifo kple anyigba dzi,
nu siwo míekpɔna kple nu siwo míekpɔna o la siaa Wɔla. Eya kee wɔ gbɔgbɔwo fe
xexeme si míekpɔna o la, efe fiawo, fiaɖufewo, amegãwo kple wofe ŋusẽwo. Kristo
wɔ esiawo katã na eya ŋutɔ fe ŋudɔwɔwɔ kple ŋutikɔkɔe. 17 Eli xoxoxo hafi nu sia
nu va dzɔ eye efe ŋusẽ lé xexeamenuwo katã fo fui. 18 Eye eyae nye ta na hame,
sinye efe ŋutilã, eyae nye gɔmedzedzea kple ame siwo fɔ tso yɔme fe ŋgɔgbetɔ, ale
be le nu sia nu me la, wòanye gbãtɔ. 19 Elabena Mawu di be nu sia nu si le ye me la
nanɔ ye Vi hã me.
20 Mawu to nu si Via wɔ me, ʋu mɔ be nu siwo katã le dzifo kple anyigba
dzi la, nava Via gbɔ. Elabena Kristo to efe ku le atitsoga ŋuti me wɔ ŋutifafa le
Mawu kple amewo katã dome to efe ʋu me. 21 Ehe ŋutifafa sia vɛ na mi ame siwo
nɔ adzɔge tsã tso Mawu gbɔ la hã. Tsã la mienye Mawu fe futɔwo, mielé fui eye
miafe susu vɔ̃wo kple nu vɔ̃wɔwɔwo na be mi kplii dome klã gake azɔ la, egakplɔ mi
va eɖokui gbɔe abe xɔlɔ̃awo ene. 22 Kristo wɔ esia to efe ku le atitsoga ŋuti me dzi
eye fifia to efe ku me la, ekplɔ mi va Mawu fe ŋkumee; miele tsitre ɖe Mawu ŋkume
ame maɖifɔwoe eye naneke kura megale mia ŋuti si ana woaka mo na mi o. 23
Nu ɖeka si ku ɖe nu sia ŋuti koe nye be miaxɔ nyatefe la dzi ase blibo, alé eme ɖe
asi sesῖe, aku ɖe Afetɔ la ŋuti goŋgoŋgoŋ eye miaxɔ nyanyui la dzi ase be Yesu
ku ɖe mia ta. Hekpe ɖe esia ŋuti la, mixɔe se be aɖe mi, ɖikeke aɖeke manɔmee.
Esiae nye nukunya kple nya si va na mi katã eye wòle kakam ɖe xexeme blibo la
katã fifia. Eye enye dzidzɔ na nye, Paulo, be magblɔ nya sia na ame bubuwo.
24 Ke nye dɔ fe akpa aɖee nye be makpe fu ɖe mia ta, eye enye dzidzɔ nam
be wòle nenema, elabena mele kpekpeɖeŋu nam be Kristo fe fu siwo wòkpe ɖe efe
ŋutilã si nye efe hamea ta la nawu enu.
Woɖe nya ɣaɣla la ɖe go
25 Mezu hamea fe subɔla abe ale si Mawu dɔm abe xɔnuvi ene be mawu efe nya
blibo la nu, 26 nya ɣaɣla si woɣla ɖi tso fe alafawo kple dzidzimewo me ke, gake
azɔ la eɖee fia ame kɔkɔewo. 27 Ame siawo Mawu lɔ̃ be yeana woanya yefe
ŋutikɔkɔe fe kesinɔnu ɣaɣlawo le Trɔ̃subɔlawo dome, nu ɣaɣla sia nye be Kristo le
mia me, si nye ŋutikɔkɔe fe mɔkpɔkpɔ.
28 Eya ta afi sia afi si míeyina la, míefoa nu tso Kristo ŋuti na ame siwo katã
le klalo be woaɖo to. Míefῖaa nu wo eye míexlɔ̃a nu wo vevie abe ale si míate ŋui
ene. Míedina be míakplɔ ame sia ame ayi Mawu fe ŋkume fɔɖiɖimanɔŋui ɖe dɔ si
Kristo wɔ na wo dometɔ ɖe sia ɖe la ta. 29 Esiae nye nye dɔ, eye mate ŋu awɔe to
Kristo fe ŋusẽ triakɔ si le dɔ wɔm le menye la ɖeɖe ko me.
2 Adzɔ dzi nam ŋutɔ nenye be ɖe mianya ale si medoa gbe ɖa
madzudzɔmadzudzɔe ɖe miawo kple hame si le Laodikea la kpakple nɔvi vevi bubu
siwo menyam kura o la hã ta. 2 Nu si mebia Mawu na mi lae nye be: dzidefo nanɔ
mia si eye lɔlɔ̃ fe ŋusẽ nabla mi ɖekae ale be miate ŋu akpɔ mɔnu anya Kristo le
kakaɖedzi me kple gɔmesese deto vavãtɔ. Elabena Mawu fe ɖoɖo ɣaɣla si wòva ɖe
fia mlɔeba lae nye Kristo ŋutɔ. 3 Eya mee woɣla nunya triakɔ fe kesinɔnuwo
katã ɖo.
Dedienɔnɔ si vana to agbenɔnɔ le Kristo Yesu me, me
4 Mele nya siawo gblɔm na mi elabena mele vɔvɔ̃m be ame aɖe ate ŋu ava ble mi,
alo ado lã mi to efe aɖe ŋanɛ nyawo gbɔgblɔ na mi me. 5 Togbɔ be gbɔnye didi tso
mia gbɔ hã la, nye dzi le mia ŋu. Mekpɔ dzidzɔ elabena miele agbe nɔm nyuie eye
miafe xɔse hã le ŋusẽ kpɔm ɖe edzi le Kristo me. 6 Azɔ abe ale si miexɔ Kristo dzi
se be aɖe mi ene la, mixɔ se nenema ke le miafe gbe sia gbe fe nuwɔnawo me; eye
miwɔ ɖeka kplii blibo le xɔse me. 7 Mili ke ɖe eya amea me blibo eye miaxɔ
nunyiame tso egbɔ. Mikpɔ egbɔ be mietsi ɖe edzi le Afetɔ la me. Mina dzidzɔ kple
akpedada nayɔ miafe agbe me fũ ɖe nu gã siwo katã wòwɔ na mi la ta.
8 Migana ame aɖeke natsɔ efe xexemenunya kple nyaŋuɖoɖo siwo wotu ɖe
amegbetɔ fe nunya dzi, ke menye ɖe nu siwo Kristo gblɔ dzi o la awɔ mi kluviwoe,
kple dzidzɔ o. 9 Elabena Mawu fe blibonyenye la katã nɔ Kristo me le ŋutilã fe
dzedzeme nu 10 eye blibonyenye sia yɔ mi fũ le Kristo me, ame si nye ta na ŋusẽwo
kple dziɖulanyenyewo katã. 11 Eya amea me hã wotso aʋa na mi, le esime mieɖe
miafe dzɔdzɔme nu vɔ̃ ŋutilã ɖa, menye kple aʋatsotso si wotsɔ asi tsoe o, ke esi
wowɔ to Kristo me la boŋ. 12 To mawutsideta me mieku kplii eye mietsi tre kplii to
miafe xɔse si le Mawu fe ŋusẽ si fɔe tso ame kukuwo dome la me.
13 Mieku ɖe nu vɔ̃wo me, eye womeɖe miafe dzodzro vɔ̃wo ɖa le mia ŋu
haɖe o. Gake ena be miekpɔ gome le Kristo fe agbenɔnɔ me, elabena etsɔ miafe nu
vɔ̃wo ke mi, 14 eye wòtutu nya si wotsɔ ɖe mia ŋuti la ɖa, vodada siawo nye efe se
siwo dzi mieda le la. Etsɔ nu vɔ̃ siawo katã klã ɖe Kristo fe atitsoga ŋuti eye wòɖe
wo ɖa. 15 To esia me la, Mawu ɖe Satana fe ŋusẽ si wòatsɔ atɔ asi miafe nu vɔ̃wo
dzii la ɖa, eye Mawu ɖe Kristo fe dziɖuɖu le atitsoga ŋuti afi si woɖe miafe nu vɔ̃wo
katã ɖa le la fia xexeame katã.
16 Eya ta migana ame aɖeke naɖe ɖeklemi kpli mi le nu si mieɖuna alo nona
ŋu loo alo ale si miawo mieɖua Yudatɔwo fe azãwo, ŋkekenyuiwo, dzinu yeye fe
wɔnawo kple Sabat ŋkekewo o la ta o. 17 Elabena esiawo katã nye ɖoɖo siwo wu
enu esi Kristo va do. ɖoɖo siawo nye nu la ŋutɔ fe vɔvɔli ko. Egɔmee nye wonye
Kristo ŋutɔ fe vɔvɔli ko. 18 Migana ame aɖeke nable mi be esi miegbe be
yewomasubɔ mawudɔlawo abe ale si wogblɔ na mi ene o ta la, miele tsɔtsrɔ̃ ge o.
Wogblɔna be yewokpɔ ŋutega eye yewonya be ele be miasubɔ mawudɔlawo. Ame
siawo nye dadalawo togbɔ be wogblɔna be yewonye ɖokuibɔbɔɖeanyilawo hã. Susu
wɔnuku le wo si. 19 Ke womeku ɖe Kristo ŋu, ame si nye ta si ŋu mi ame siwo katã
nye efe ŋutilã la ku ɖo o; elabena efe lãmeka sesẽwo wotsɔ bla mí ɖekae eye míete
ŋu tsina elabena míexɔa nunyiame kple ŋusẽ tso eya ɖeka ko gbɔ.
20 Le nyatefe me, esi mieku kple Kristo ta la, mievo tso nu si xexemetɔwo
buna tso ɖeɖekpɔkpɔ ŋuti la si me. Wofe susue nye be, ame akpɔ ɖeɖe to dɔ nyui
wɔwɔ kple sewo dzi wɔwɔ me. Ne ele alea la, nu ka tae miegale wo wɔwɔ dzi eye
wofe se mawo gabla mi ɖo? 21 Wobe migaɖu esi o, migaɖɔ ekemɛ kpɔ o, eye wobe
migaka asi nuɖuɖu aɖewo ya ŋuti kura o; nu ka tae? 22 Kpɔ ɖa, se mawo ya la
amegbetɔ, numaɖinu fe ɖoɖowo ko wonye, elabena nuɖuɖu la, ɖe ko wowɔe be ame
naɖu. 23 Se siawo anya dze se nyuiwoe elabena wonye se siwo hiã
ame ɖokuitsɔtsɔke kple ɖokuibɔbɔ blibo eye wo dzi wɔwɔ sesẽ, gake ŋusẽ aɖeke
mele wo si be ame natsɔ aɖu efe susuwo kple dzodzro vɔ̃wo dzi o. ɖeko wonaa ame
dana.
ɖoɖo na agbe dzadzɛ nɔnɔ
3 Azɔ esi mietsi tre kple Kristo tso ku me ta la, mitsɔ miafe dziwo ɖo dzifo fe
kesinɔnuwo kple efe dzidzɔwo ŋuti, afi si Kristo le Mawu fe axadzi le, le bubu kple
ŋusẽ me. 2 Mina dzifonuwo ŋutibubu naxɔ miafe susuwo me; migagblẽ miafe
ɣeyiɣiwo anɔ anyigba dzi nuwo ŋuti bum o.
3 Elabena mieku eye wotsɔ mia kple Kristo fe agbe ɣla ɖe Mawu me. 4 Ne
Kristo si nye miafe agbe va do la ekema miawo hã miado kpakplii le ŋutikɔkɔe me.
5 Eya ta migbe nu le anyigbadzinu siwo yɔ fũ kple nu vɔ̃ la gbɔ; miwu didi
vɔ̃ siwo le fiefiem le mia me. Migawɔ naneke si ku ɖe ahasiwɔwɔ,
makɔmakɔnyenye, fieŋufieŋu kple ŋukpenanudzroamewo ŋuti o. Migasubɔ xexe sia
me fe nu nyuiwo ɖe Mawu tefe o, elabena esia nye Trɔ̃subɔsubɔ. 6 Mawu fe dziku
helihelῖ ava ame siwo wɔa nu siawo la dzi. 7 Miewɔa nu siawo tsã esi miele abe
xexemetɔ bubuwo ko ene 8 gake azɔ la ɣeyiɣi la de na mi be miaɖe asi le
dzikudodo, fuléle, fifode kple nya vlowo gbɔgblɔ ŋuti.
9 Migaka aʋatso na mia nɔewo o; elabena mieɖe agbe xoxo la kple efe
nuwɔnawo ɖa. 10 Azɔ la miele agbe yeye nɔm eye agbe yeye nɔnɔ sia na miele nu
nyui wɔwɔ srɔ̃m gbe sia gbe le si dzedze me, be mianɔ ame si nye Wɔla la fe
nɔnɔme me. 11 Le agbe yeye sia nɔnɔ me la, Griktɔ, Yudatɔ, aʋatsotso alo
aʋamatsomastso, ŋkumaʋamaʋutɔ alo Skitiatɔ, kluvi alo ablɔɖevi megali o, ke boŋ
wo katã nye kristotɔ eye Kristo le wo katã me.12 Esi wònye be Mawu ame si na
agbe yeye mi la ŋutɔe tia mi, wɔ mi kɔkɔe eye wolɔ̃ mi vevie ta la, mido dɔmetrɔtrɔ,
nublanuikpɔkpɔ, ɖokuibɔbɔ, tufafa kple dzigbɔɖi fe awuwo na mia ɖokuiwo, 13 mihe
adodo kple mia nɔewo, eye mitsɔ mia nɔewo fe vodadawo ke wo. Miɖo ŋku ale si
Afetɔ la tsɔ miafe nu vɔ̃wo ke mii la dzi eye miawo hã miatsɔ ake mia nɔewo
nenema ke.
14 Ƒo esiawo katã ta la, mina lɔlɔ̃ nafia ale si mianɔ agbee la mi, elabena esia
ana be hame la katã nanɔ anyi le ɖekawɔwɔ blibo me. 15 Mina ŋutifafa si tso Kristo
gbɔ la naɖu dzi le miafe dziwo kple agbenɔnɔ blibo la katã me ɣesiaɣi, elabena esia
nye miafe dɔdeasi kple mɔnukpɔkpɔ abe ame siwo nye ŋutilã ɖeka fe ŋutinuwo ene.
Eye mida akpe ɣesiaɣi. 16 Mina be Kristo fe nya la natso afe ɖe mia me le agbɔsɔsɔ
me, esi miele nu fiam, le nu xlɔ̃m mia nɔewo kple Mawu menunya, eye midzi
Psalmowo, hadzidziwo kple gbɔgbɔmehawo kpakple akpedada le miafe dziwo me na
Mawu. 17 Eye nu sia nu si miawɔ la, eɖeanye le nya me alo nuwɔwɔ me o, miwɔ wo
katã le Afetɔ Yesu fe ŋkɔ me eye miada akpe na Mawu Fofo la, to eya amea me.
ɖoɖo hena kristotɔwo fe afemegbenɔnɔ
18 Mi srɔ̃nyɔnuwo la, mibɔbɔ mia ɖokuiwo na mia srɔ̃wo, elabena esia nye Afetɔ la
fe ɖoɖo na mi. 19 Eye mi srɔ̃ŋutsuwo hã la, milɔ̃ mia srɔ̃wo eye mialé be na wo eye
migado dziku ɖe wo ŋuti alo ablu ɖe wo ta o.
20 Mi ɖeviwo la, ele be miabu mia fofowo kple mia dadawo ɣesiaɣi, elabena
esiae dze Afetɔ la ŋu. 21 Mi fofowo la, miganɔ nya hem ɖe mia viwo ŋuti ale
gbegbe be dzi naɖe le wo fo be woadzudzɔ agbagbadzedze o.
22 Mi kluviwo la, miɖo to miafe anyigbadzifetɔwo ɣesiaɣi; menye to
ameŋkumenuwɔwɔ me o, ke boŋ miawɔe ɣesiaɣi ne miafe afetɔwo meli o hã. Miɖo
to wo faa ɖe miafe lɔlɔ̃ na Afetɔ la kple ale si miedi be yewoadze eŋui la ta. 23
Mitsɔ kutrikuku kple dzidzɔ wɔ nu sia nu si wòle be miawɔ la, abe Afetɔ lae miele
ewɔm na ene, eye menye abe miafe anyigbadzifetɔwo miele ewɔm na ene o, 24 esi
mienyae be miaxɔ domenyinyi tso Afetɔ la gbɔ abe fetu ene. Elebena Afetɔ Kristo
ŋutɔe miele dɔ wɔm na. 25 Ame sia me si wɔ nu vɔ̃ la axɔ efe nu vɔ̃ fe fetu eye
ameŋkumekpɔkpɔ aɖeke manɔ eme o.
4 Mi afetɔwo la, ele be miawɔ nu si nyo eye wòdze la ɖe miafe kluviwo ŋu.
Miɖo ŋku edzi ɣesiaɣi be, miawo hã la Afetɔ le mia si le dzifo eye wòle ŋku lém ɖe
mia ŋuti vevie.
Sedede bubuwo
2 Mido vevi gbedodoɖa, minɔ ŋudzɔ eye mida akpe na Mawu. 3 Mido gbe ɖa ɖe
míawo hã ta be Mawu naʋu agbo na míafe mawunyagbɔgblɔ be míaɖe gbefã
Kristo fe nu ɣaɣlawo esi ta mele game le afi sia ɖo. 4 Mido gbe ɖa be magblɔe eme
nakɔ abe ale si mate ŋui ene.
5 Miwɔ mɔnukpɔkpɔ suetɔ kekeake ŋutidɔ ne miatsɔ aɖe gbefã nyanyui lae na
ame bubuwo. Mizɔ le nunya me le miafe nufofo kple wo me. 6 Mina amenuveve
kple dze nanɔ miafe nufofo me, elabena to esia me ko miate ŋu akpɔ ŋuɖoɖo nyuitɔ
na ame sia ame.
Gbedoname vovovowo
7 Tikiko, mía nɔvi lɔlɔ̃ la agblɔ ale si mele edzii la na mi. Enye kutrikula si subɔa
Afetɔ la kplim. 8 Medɔ dɔ tɔxɛ siae be wòava kpɔ ale si miele ɖa eye be wòafa akɔ
na mi ade dzi fo hã na mi. 9 Mele Onesimo, nɔvi lɔlɔ̃ kple nutefewɔla si nye mia
detɔ la hã ɖom, ɖe mi. Eya kple Tikiko woagblɔ nu siwo le dzɔdzɔm le afi sia fifia la
na mi.
10 Aristarko, ame si le game kplim la do gbe na mi kple lɔlɔ̃; nenema kee
nye Marko, Barnaba nɔvi. Abe ale si megblɔ na mi kpɔ ene la, ne Marko va mia gbɔ
la, mixɔe dzidzɔtɔe.
11 Yesu, si wogayɔna hã be Yusto la hã do gbe na mi nyuie. Ame siawo nye
Yudatɔwo le nye dɔwɔhatiwo dome hele dɔ wɔm na mawufiaɖufe la eye wonye
akɔfafa gã aɖe nam. 12 Epafra, mia dometɔ ɖeka, ame si nye Yesu Kristo fe dɔla hã
do gbe na mi nyuie. Ele ʋiʋlim ɖe mia ta le gbedodoɖa me ɣesiaɣi be mianɔ te sesῖe
le Mawu fe lɔlɔ̃nu blibo la me, atsi eye miakpɔ kakaɖedzi blibo. 13 Mate ŋu aka ɖe
edzi na mi be, ewɔ dɔ sesῖe ɖe mi kple kristotɔ bubu siwo le Laodikea kple Hierapoli
la nu, 14 Luka, Atikewɔla lɔlɔ̃ la kple Dema hã do gbe na mi nyuie.
15 Mido gbe na nɔvi kristotɔ siwo le Laodikea nam. Mido gbe na Nimfa kple
hame si kpea ta le efe afeme la nam. 16 Nenye be miexlẽ agbalẽ sia vɔ la, mitsɔe ɖo
ɖe Laodikea hame la hã woaxlẽ eye miawo hã mixɔ agbalẽ si meŋlɔ ɖo ɖe wo hã
axlẽ. 17 Migblɔ na Arkipo be, “Kpɔ egbɔ be nèwɔ nu siwo katã Afetɔ la be nàwɔ.”
18 Esia nye nye ŋutɔ nye gbedoname si meŋlɔ kple nye ŋutɔ nye asi. Miɖo
ŋku dzinye le nye gaxɔmenɔnɔ me le afῖ sia. Mawu fe amenuveve nanɔ anyi kpli mi.


text:
‘Gas’ dzralawo fe dɔmawɔmawɔ si wode tome le dukɔme godo kpeɖoa nabe gas zãla siwo le Hoa, wotsi tokotoko me elabe gas dzrafe aɖeke mele dɔ wɔm le dua me o. Amesiwo zana gas le afeme kple le dɔwɔwɔme sia siwo yi hena edzedze le Dzoɖagbea, wodometɔ aɖeke metuŋu kpɔdze o.
Esi Voltaonlinegh.com ɖitsa le gas dzrafe aɖe siwo le duame dzia, emekɔ be ɖeke menɔ dɔ wɔm o. ‘Gas’ dzrafe aɖewo abe ‘Kings Gas, Top Gas, Petrobay kple Akoefe Gas’ hawo enea, nɔ tutu goŋgoŋ.
‘Ghana LPG Operators Association’ sinye dukɔme gas dzralawo fe habɔbɔ ye wɔ numadzramadzra fe gbeɖeɖe sia ɖe alesi dziɖuɖua du ɖoɖo yeye aɖe si woɖe ŋkɔ nabe Cylinder Re circulatiom Model dede tome fe nya ɖa.Wobe ɖoɖoa maɖe vi aɖeke na yewo o.
Wɔna sia gblẽ nu le taxi kula aɖewo hã fe dɔwɔwɔ ŋuti. Wodometɔ aɖewo ɖeme na voltaonlinegh.com be, taxi geɖewoa, gas ko zam yewo le ta woale ŋku ɖeŋu na yewo : bubu hã de dzesie be wofe gas madzramadzra agblẽ nu geɖe le yewo fe gbesiagbe bolo kpɔkpɔ ŋuti.
Togbɔbe ele alea hã, Afetɔ Kateh Kumodzi, amesi nye habɔbɔa fe zimenɔla le Amugã nutoamea ɖeme be ɖoɖo ma agblẽ nu le yewofe dɔwɔna ŋuti. Le efe nyanua, gas dzrafe blaadẽ vɔ eve siwo katã le Amugã nutoamea le megbe na yewo fe numadzramadzra ɖoɖoa goŋgoŋ vaseɖe sime yewoa se nya deamedzi aɖe tso dziɖuɖua gbɔ.
Eŋlɔla:Shelter Gakpey/Voltaonlinegh.com


text:
NYATI SI LE AKPAA DZI | NU KAE LE MEGBE NA VIVIMEŊUSẼWO?
Nu Kae Biblia Fia Tso Gbɔgbɔyɔyɔ Ŋu?
TOGBƆ be ame geɖe kea ɖi le nu sia nu si ku ɖe vivimeŋusẽ alo gbɔgbɔyɔyɔ ŋu hebua wo be wonye ameflunu alo sinimadɔwɔfewo fe nutovɛ siwo ŋu woŋlɔ nu tsoe hã la, nu si to vovo kurae Biblia ya gblɔ tso eŋu. Biblia xlɔ̃ nu mí eme kɔ nyuie tso gbɔgbɔyɔyɔ ŋu. Le kpɔɖeŋu me, 5 Mose 18:10-13 gblɔ be: ‘Ame aɖeke meganɔ dowòme si nye bokɔnɔ, akunyawɔla, nutabiala, dzotɔ, ame si saa gbe dea ame, nukala, afakala alo ŋɔliyɔla o.’ Nu ka tae? Ŋɔŋlɔa yi edzi gblɔ be: “Ame sia ame si le nu siawo wɔm la, ŋunyɔnu wònye na Yehowa. . . . Mele be fɔɖiɖi aɖeke nanɔ ŋuwò le Yehowa wò Mawu ŋkume o.”
Nu ka tae Biblia fo nu tsi tsitre ɖe gbɔgbɔyɔyɔnuwɔna ɖe sia ɖe fomevi ŋu alea gbegbe?
GBƆGBƆYƆYƆNUWƆNAWO DZƆTSOƑE
Biblia gblɔ na mí be Mawu wɔ gbɔgbɔmenuwɔwɔ alo mawudɔla miliɔn geɖe xoxoxo hafi wɔ anyigba la. (Hiob 38:4, 7; Nyaɖeɖefia 5:11) Mawu na tiatiawɔwɔ fe ablɔɖe mawudɔla siawo dometɔ ɖe sia ɖe be wòate ŋu atia nyui kple vɔ̃. Wo dometɔ aɖewo tiae be yewoadze aglã ɖe Mawu ŋu eye wogblẽ wo nɔfe ɖi le dzifo eye wova gblẽ nu le anyigba dzi. Wofe nuwɔna na be “ŋutasesẽ yɔ anyigba la dzi.”—1 Mose 6:2-5, 11; Yuda 6.
Biblia gblɔ be mawudɔla vɔ̃ɖi mawo kpɔ ŋusẽ ɖe ame miliɔn geɖe dzi hele wo blem. (Nyaɖeɖefia 12:9) Mawudɔla vɔ̃ɖi siawo wɔa didi si le amegbetɔwo me be yewoanya etsɔme la ŋu dɔ le mɔ gbegblẽ nu.—1 Samuel 28:5, 7; 1 Timoteo 4:1.
Edze abe vivimeŋusẽ aɖewo kpena ɖe amewo ŋu ene. (2 Korintotɔwo 11:14) Gake le nyatefe me la, mawudɔla vɔ̃ɖiawoe le agbagba dzem be yewoagbã ŋku na amewo fe tamesusu be woaganya Mawu ŋuti nyatefea o.—2 Korintotɔwo 4:4.
Eya ta le Biblia fe nya nu la, kadodo kple gbɔgbɔ vɔ̃wo gblẽa nu le ame ŋu. Esia tae esi wofia ame siwo va zu Yesu fe nusrɔ̃lawo nyatefe si ku ɖe nuwɔna mawo ŋu la, “afakalawo dometɔ . . . aɖewo tsɔ wofe agbalẽwo katã vɛ, eye wotɔ dzo wo,” togbɔ be ga gbogbo aɖe dome gblẽ na wo hã.—Dɔwɔwɔwo 19:19.
Nenema kee egbea hã, ame geɖe megakpɔa gome le nuwɔna kple modzakaɖeɖe siwo me gbɔgbɔyɔyɔnuwɔnawo le o. Le kpɔɖeŋu me, esi Maria * xɔ fe 12 la, edze abe etea ŋu gblɔa afɔku alo nu siwo ava dzɔ le etsɔme ɖi ene. Ezãa afakagbalẽviwo tsɔ kaa afa na efe sukuhatiwo, eye esi nya siwo wògblɔna vaa eme ta la, gbɔgbɔyɔyɔnuwɔnawo va nɔ enu vivim.
Maria susu be nunana wònye yexɔ tso Mawu gbɔ be yeatsɔ akpe ɖe amewo ŋu. Gake egblɔ be: “Nane ɖea fu nam. Mezãa afakagbalẽviawo tsɔ kaa afa na amewo. Gake nyemetea ŋu tsɔa wo kaa afa na ɖokuinye o togbɔ be medi be manya nu si nye etsɔme ava nye hã.”
Esi Maria mekpɔ ŋuɖoɖo na nyabiase siwo le esi o ta la, etɔtɔ eye wòdo gbe ɖa na Mawu. Emegbe Yehowa Ðasefo aɖewo va egbɔ eye wodze Biblia sɔsrɔ̃ gɔme kplii. Maria va srɔ̃e le Biblia me be ŋutete si le ye si be yeagblɔ etsɔme ɖi la metso Mawu gbɔ o. Esrɔ̃e hã be ele be ame siwo di be yewoanye Mawu xɔlɔ̃wo la, nagblẽ nu siwo katã do fome kple gbɔgbɔyɔyɔ la dome. (1 Korintotɔwo 10:21) Nu kae do tso eme? Maria gblẽ efe gbɔgbɔyɔnuawo kple agbalẽawo dome. Fifia ele Biblia me nyatefe si wòsrɔ̃ la gblɔm na amewo.
Esi Michael nye sɔhɛ la, nuxexlẽ tso vivimeŋusẽwo fe nuwɔnawo ŋu doa dzidzɔ nɛ. Egblɔ be: “Mekpɔa dzidzɔ ɖe hanyeti siwo kpɔa dzidzedze le ŋutinya kpakpawo me la ŋu.” Ʋɛʋɛʋɛ la, madzikigbalẽwo kple agbalẽ siwo ku ɖe Satana fe kɔnyinyiwo ŋu xexlẽ va zu numame na Michael. Egblɔ be: “Medina vevie be maxlẽ agbalẽwo ahakpɔ film siwo foa nu tso nu mawo ŋu.”
Ke hã Biblia sɔsrɔ̃ kpe ɖe Michael ŋu wòkpɔe be ele be yeakpɔ nyuie le nu siwo xlẽm yele la ŋu. Egblɔ be: “Meva de dzesi nu siwo katã do fome kple gbɔgbɔyɔyɔ siwo mezãna la eye megblẽ wo katã dome. Mesrɔ̃ nu vevi aɖe. Biblia gblɔ le 1 Korintotɔwo 10:31 be: ‘Miwɔ nuwo katã hena Mawu fe kafukafu.’ Fifia ne mebe maxlẽ agbalẽ aɖe la, mebiaa ɖokuinye be ɖe agbalẽ sia xexlẽ ahe kafukafu vɛ na Mawua? Ne mahe kafukafu vɛ na Mawu o la ke mefoa asa nɛ.”
Wofo nu tso Biblia ŋu wòsɔ nyuie be enye akaɖi. Enye agbalẽ tɔxɛ aɖe si gblɔ nu si tututu gbɔgbɔyɔyɔ nye la na mí. (Psalmo 119:105) Gake Biblia wɔa nu siwo de ŋgɔ wu ema. Edo ŋugbe be le etsɔme la, xexe aɖe ava si me gbɔgbɔ vɔ̃wo magakpɔ ŋusẽ ɖe amewo dzi o. Eye esia ana amegbetɔwo navo ŋutɔ. Le kpɔɖeŋu me, Biblia gblɔ le Psalmo 37:10, 11 be: “Esusɔ vie ko ame vɔ̃ɖiwo maganɔ anyi o; àdi wo le wo nɔfe, ke womaganɔ afi ma o. Ke ame fafawo anyi anyigba la dome, eye dzi adzɔ wo geɖe ɖe ŋutifafa gbogbo la ŋuti.”
^ mm. 10 Míetrɔ ŋkɔ siwo le nyati sia me.